open-index/open-wikipedia-markdown huggingface dataset:
ഗ്രാന്റ്മാസ്റ്റർ (ചലച്ചിത്രം)

ബി. ഉണ്ണികൃഷ്ണൻ രചനയും സംവിധാനവും നിർവ്വഹിച്ച് 2012-ൽ പുറത്തിറങ്ങിയ ഒരു മലയാള കുറ്റാന്വേഷണ ചലച്ചിത്രമാണ് ***ഗ്രാന്റ്മാസ്റ്റർ***. മോഹൻലാൽ, പ്രിയാമണി, നരേൻ, അനൂപ് മേനോൻ എന്നിവരാണ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്. ഇന്ത്യയിലെ പ്രമുഖ നിർമ്മാണ സ്ഥാപനമായ യു.ടി.വി. മോഷൻ പിക്ചേഴ്സ് ആണ് ഈ ചിത്രം നിർമ്മിച്ചിരിക്കുന്നത്. 2012 മേയ് 3-ന് ചിത്രം പ്രദർശനത്തിനെത്തി.

## അഭിനേതാക്കൾ
* മോഹൻലാൽ – ചന്ദ്രശേഖർ ഐ.പി.എസ്.
* പ്രിയാമണി – അഡ്വ. ദീപ്തി
* നരേൻ – കിഷോർ
* അനൂപ് മേനോൻ – ജേക്കബ്
* ജഗതി ശ്രീകുമാർ – റഷീദ്
* റോമ അസ്രാണി – ബീന
* ദേവൻ – എ.ഡി.ജി.പി.
* സിദ്ദിഖ് – പോൾ മാത്യു
* ബാബു ആന്റണി – വിക്റ്റർ റോസെറ്റി
* അർജ്ജുൻ നന്ദകുമാർ – മാർക്ക് റോഷൻ
* സീത – ചന്ദ്രിക
* ശ്രീലക്ഷ്മി – ദാക്ഷായിണി ചന്ദ്രശേഖർ
* റിയാസ് ഖാൻ – ജെറോം ജേക്കബ്
* മിത്ര കുര്യൻ – ബിന്ധ്യ മാത്യു
* രാജശ്രീ നായർ – സൂസൻ
* മണിക്കുട്ടൻ – അമൽ കുരിയാക്കോസ്

## നിർമ്മാണം
മാടമ്പിക്ക് ശേഷം ബി. ഉണ്ണികൃഷ്ണനും മോഹൻലാലും ഒന്നിക്കുന്ന ചലച്ചിത്രമാണ് ഗ്രാന്റ്മാസ്റ്റർ. 2011 ഡിസംബറിലാണ് ചിത്രീകരണം ആരംഭിച്ചത്. ബോളിവുഡ് നിർമ്മാണ സ്ഥാപനമായ യു.ടി.വി. മോഷൻ പിക്ചേഴ്സിന്റെ ആദ്യ മലയാളചലച്ചിത്രസംരംഭമാണിത്.

### ചിത്രീകരണം
കൊച്ചി, ഒറ്റപ്പാലം, തമിഴ്‌നാട് എന്നിവിടങ്ങളിലാണ് ഈ ചിത്രം പ്രധാനമായും ചിത്രീകരിച്ചിരിക്കുന്നത്.

## സംഗീതം
ഏങ്ങണ്ടിയൂർ ചന്ദ്രശേഖരൻ, ചിറ്റൂർ ഗോപി, ബി.കെ. ഹരിനാരായണൻ എന്നിവർ എഴുതിയ ഗാനങ്ങൾക്ക് ദീപക് ദേവ് ആണ് സംഗീതം പകർന്നിരിക്കുന്നത്. 2012 ഏപ്രിൽ 4-ന് കൊച്ചിയിലെ പീപ്പിൾസ് പ്ലാസയിൽ പ്രകാശനം ചെയ്ത സംഗീത ആൽബം, യു.ടി.വി. വിപണനം ചെയ്തിരിക്കുന്നു.

## അവലംബം

## പുറത്തേക്കുള്ള കണ്ണികൾ
* 
* ''ഗ്രാന്റ്മാസ്റ്റർ''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബി. ഉണ്ണികൃഷ്ണൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:എങ്ങണ്ടിയൂർ ചന്ദ്രശേഖരന്റെ ഗാനങ്ങൾ
ബി. ഉണ്ണികൃഷ്ണൻ

മലയാളചലച്ചിത്രസംവിധായകനും തിരക്കഥാകൃത്തുമാണ് **ബി. ഉണ്ണികൃഷ്ണൻ**. ചലച്ചിത്രസംഘടനായ ഫെഫ്കയുടെ ജെനറൽ സെക്രട്ടറിയായി ഇദ്ദേഹം പ്രവർത്തിച്ചിട്ടുണ്ട്.

## ചലച്ചിത്രങ്ങൾ
### തിരക്കഥ രചിച്ച ചലച്ചിത്രങ്ങൾ
* കവർ സ്റ്റോറി (2000) (സംവിധാനം: ജി.എസ്. വിജയൻ)
* ശിവം (2002) (സംവിധാനം: ഷാജി കൈലാസ്)
* ദി ടൈഗർ (2005) (സംവിധാനം: ഷാജി കൈലാസ്)

### തിരക്കഥയും സംവിധാനവും നിർവ്വഹിച്ച ചലച്ചിത്രങ്ങൾ
* സ്മാർട്ട് സിറ്റി (2006)
* മാടമ്പി (2008)
* ഐ.ജി.(2009)
* അവിരാമം (കേരള കഫെ) (2009)
* പ്രമാണി (2010)
* ദി ത്രില്ലർ (2010)
* ഗ്രാന്റ്മാസ്റ്റർ (2012)
* ഐ ലവ് മി (2013)
* മിസ്റ്റർ ഫ്രോഡ് (2014)
* വില്ലൻ (2017)

## സംവിധാനം ചെയ്ത ചലച്ചിത്രങ്ങൾ
* ഐ ലൗ മി (2012) (തിരക്കഥ: സേതു)
* നെയ്യാറ്റിൻകര ഗോപന്റെ ആറാട്ട് (2022) (തിരക്കഥ: ഉദയകൃഷ്ണ) 

വർഗ്ഗം:1970-ൽ ജനിച്ചവർ
വർഗ്ഗം:ഓഗസ്റ്റ് 14-ന് ജനിച്ചവർ
വർഗ്ഗം:മലയാളചലച്ചിത്രസംവിധായകർ
വർഗ്ഗം:മലയാളതിരക്കഥാകൃത്തുക്കൾ
വർഗ്ഗം:പത്തനംതിട്ട ജില്ലയിൽ ജനിച്ചവർ
ഡയമണ്ട് നെക്‌ലെയ്സ്

ലാൽ ജോസ് സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***ഡയമണ്ട് നെക്‌ലെയ്സ്***. ഫഹദ് ഫാസിൽ, സംവൃത സുനിൽ, ഗൗതമി നായർ, അനുശ്രീ എന്നിവരാണ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്. ഇഖ്‌ബാൽ കുറ്റിപ്പുറണ് ചിത്രത്തിന്റെ രചന നിർവ്വഹിച്ചിരിക്കുന്നത്.

## കഥാതന്തു
ദുബായിൽ സാമ്പത്തിക അച്ചടക്കമില്ലാതെ ആഡംബരത്തോടെ ജീവിക്കുന്ന ഒരു മലയാളി ഡോക്ടറുടെ കഥയാണ് ഈ ചിത്രം പറയുന്നത്. സാമ്പത്തികപ്രതിസന്ധികൾ നേരിടുന്ന അയാളുടെ ജീവിതത്തിലേക്ക് മൂന്നു സ്ത്രീകൾ പല ഘട്ടങ്ങളിലായി കടന്നുവരുന്നു. അയാളും അവരും തമ്മിലുള്ള ബന്ധവും തന്റെ ജീവിതത്തിലെ പ്രതിസന്ധികൾ അയാൾ എങ്ങനെ തരണം ചെയ്യുന്നു എന്നതുമാണ് ചിത്രത്തിന്റെ മുഖ്യപ്രമേയം.

## അഭിനേതാക്കൾ

* ഫഹദ് ഫാസിൽ – ഡോ. അരുൺ കുമാർ
* സംവൃത സുനിൽ – മായ
* ഗൗതമി നായർ – ലക്ഷ്മി
* അനുശ്രീ – രാജശ്രീ
* ശ്രീനിവാസൻ – വേണു
* രോഹിണി – ഡോ. സാവിത്രി
* മണിയൻപിള്ള രാജു – നാരായണമേനോൻ
* ശ്രീദേവി ഉണ്ണി – അരുണിന്റെ അമ്മ
* കൈലാഷ് – ശരത്
* ശിവജി ഗുരുവായൂർ – രാജശ്രീയുടെ അച്ഛൻ
* ജയ – സുമിത്ര, രാജശ്രീയുടെ അമ്മ
* സുകുമാരി – രാജശ്രീയുടെ മുത്തശ്ശി
* മിഥുൻ രമേശ് – ബഷീർ
* തെസ്നി ഖാൻ – ശാന്തമ്മയുടെ സഹോദരി
* രമാദേവി – ഓമന
* നൈനിൻ – പൂജ ഷിണ്ഡേ
* അരുൺകുമാർ – ഷുക്കൂർ
* രാജ് – പ്രവീൺ
* വെട്ടൂർ ശ്രീധരൻ – ചന്ദ്രേട്ടൻ
* മൊയ്ദീൻ കോയ – വിജയൻ
* അസിം – ജോസ്
* പ്രശാന്ത് നായർ – ന്യൂറോളജിസ്റ്റ്

## നിർമ്മാണം
ഫഹദ് ഫാസിലിനോടൊപ്പം സംവൃത സുനിൽ, ഗൗതമി നായർ, അനുശ്രീ എന്നീ മൂന്ന് നായികമാരാണ് ഈ ചിത്രത്തിലുള്ളത്. സൂര്യ ടി.വി.യിലെ വിവെൽ ആക്ടീവ് ഫെയർ ബിഗ് ബ്രേക്ക് എന്ന റിയാലിറ്റി ഷോയിലെ ജേതാവാണ് അനുശ്രീ. പ്രസ്തുത ഷോയുടെ വിധികർത്താക്കളിൽ ഒരാളായിരുന്നു ലാൽ ജോസ്. *[[സെക്കന്റ് ഷോ]]* എന്ന ചിത്രത്തിലൂടെ അരങ്ങേറിയ ഗൗതമി നായരുടെ രണ്ടാമത്തെ ചലച്ചിത്രമാണിത്. എൽ.ജെ. ഫിലിംസിന്റെയും അനിത പ്രൊഡക്ഷൻസിന്റെയും ബാനറുകളിൽ ലാൽ ജോസ്, പി.വി. പ്രദീപ് എന്നിവർ ചേർന്നാണ് ഈ ചിത്രം നിർമ്മിച്ചിരിക്കുന്നത്. ലാൽ ജോസിന്റെ ആദ്യ നിർമ്മാണ സംരംഭമാണ് ഈ ചിത്രം. *[[അറബിക്കഥ|അറബിക്കഥയ്ക്കു]]* ശേഷം ലാൽ ജോസും ഇഖ്‌ബാൽ കുറ്റിപ്പുറവും ഒന്നിച്ച ചിത്രം കൂടിയാണ് ഡയമണ്ട് നെക്‌ലെയ്സ്. ദുബായിലാണ് ചിത്രീകരണം പ്രധാനമായും നടന്നത്. ബുർജ് ഖലീഫയ്ക്കുള്ളിൽ വച്ചും ചില രംഗങ്ങൾ ചിത്രീകരിച്ചു. ബുർജ് ഖലീഫയിൽ ചിത്രീകരിക്കുന്ന ലോകത്തിലെ രണ്ടാമത്തെ ചലച്ചിത്രമാണ് ഡയമണ്ട് നെക്‌ലെയ്സ്.

## സംഗീതം

## അവലംബം

## പുറത്തേക്കുള്ള കണ്ണികൾ
* 
* ഡയമണ്ട് നെക്‌ലെയ്സ്  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ലാൽജോസ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ഫഹദ് ഫാസിൽ അഭിനയിച്ച ചലച്ചിത്രങ്ങൾ
വർഗ്ഗം:ദുബായിൽ ചിത്രീകരിച്ച സിനിമകൾ
ലേബർ വെൽഫെയർ, കേരളം

കേരളസർക്കാരിന്റെ അസംഘടിത തൊഴിലാളി സമൂഹത്തിനായുള്ള തൊഴിൽ സംരക്ഷണ സുരക്ഷാ പെൻഷൻ പദ്ധതിക്കായി സ്ഥാപിച്ച വിഭാഗമാണ് ലേബർ വെൽഫെയർ.

## വെബ്സൈറ്റ്
* http://kerala.me/lab_labour_welfare_funds.php
ഇ.പി.എഫ്.ഒ.

ഇന്ത്യയിലെ തൊഴിലാളികളുടെ ഏറ്റവും വലിയ സാമൂഹ്യ സുരക്ഷിതത്വ പദ്ധതിയായ തൊഴിൽ സുരക്ഷാസംരക്ഷണ പെൻഷൻ പദ്ധതി( ഇ.പി.എഫ്) നടപ്പിലാക്കുന്ന സ്ഥാപനമാണ് **എംപ്ലോയീസ് പ്രോവിഡന്റ് ഫണ്ട് ഓർഗനൈസേഷൻ.**(ഇ.പി.എഫ്.ഒ.) ഇ.പി.എഫ്.ഓർഗനൈസേഷന്റെ കീഴിൽ അഞ്ചു കോടി വരിക്കാരാണുള്ളത്. തൊഴിൽ മന്ത്രി തലവനായ ഇ.പി.എഫ്.ഒ.യുടെ സെൻട്രൽ ബോർഡ് ഓഫ് ട്രസ്റ്റീസാണ് ഇ.പി.എഫ് (എംപ്ലോയീസ് പ്രൊവിഡൻറ് ഫണ്ട്) പലിശനിരക്ക് നിശ്ചയിക്കുന്നത്.

## ചരിത്രം
## ഘടന
## പ്രവർത്തനങ്ങൾ
## പി.എഫ്. പെൻഷൻ പദ്ധതി
എംപ്ലായീസ് പ്രൊവിഡണ്ട്  ഫണ്ടു പദ്ധതിയിൽ പെൻഷൻ സ്‌കീം നടപ്പിലാക്കുന്നതു 1995 നവംബർ മാസം പതിനാറാം തീയതിയാണ്.  ഇന്ത്യയിലെ മൂന്നു കോടിയിലധികം വരുന്ന പി.എഫ് അംഗങ്ങളായ തൊഴിലാളികൾക്കുവേണ്ടി കേന്ദ്ര ഗവൺമെന്റ് ആവിഷ്‌ക്കരിച്ചു നടപ്പിലാക്കിയ ഒരു ക്ഷേമപദ്ധതിയായിരുന്നു **ഇ.പി.എഫ് പെൻഷൻ സ്‌കീം 1995** എന്ന പേരിലറിയപ്പെട്ട പദ്ധതി. 1971 ലെ കുടുംബ പെൻഷൻ പദ്ധതിയുടെ പുനരാവിഷ്‌ക്കരണ പദ്ധതിയായിരുന്നു 1995 പെൻഷൻ പദ്ധതി. അതുകൊണ്ടുതന്നെ 1971ലെ കുടുംബ പെൻഷൻ പദ്ധതിയിൽ അംഗങ്ങളായവരെല്ലാം പുതിയ പദ്ധതിയിൽ അംഗങ്ങളായി മാറി. 

1995 നവംബർ 16 മുതൽ പെൻഷൻ പദ്ധതിയിൽ തൊഴിലാളികളുടെ വിഹിതമായി ഉടമകൾ അടക്കുന്ന ഒരു വിഹിതത്തിൽ നിന്നും 8.33 ശതമാനം സംഖ്യ നിക്ഷേപിക്കണം. അങ്ങനെ നിക്ഷേപിക്കുന്ന സംഖ്യയിൽനിന്നും പെൻഷനും അനുബന്ധ ആനുകൂല്യങ്ങളും നൽകുകയെന്നതായിരുന്നു പദ്ധതിയുടെ ഉദ്ദേശം. ഇതിന്റെ ഭരണ ചുമതല പൂർണ്ണമായും എംപ്ലോയീസ് പ്രൊവിഡണ്ട് ഫണ്ടിന്റെ ട്രസ്റ്റീ ബോർഡിനാണ്. ബോർഡിന്റെ ചെയർമാൻ കേന്ദ്രതൊഴിൽ മന്ത്രിയും അംഗങ്ങൾ കേന്ദ്രതൊഴിലാളി സംഘടനാ നേതാക്കളുമാണ്. 1995 നവംബർ 16ന് പ്രഖ്യാപിച്ച പെൻഷൻ പദ്ധതിയനുസരിച്ച് 58 വയസ്സ് കഴിഞ്ഞു സർവ്വീസിൽനിന്നും പിരിയുന്ന തൊഴിലാളി 10 വർഷമെങ്കിലും പെൻഷൻ ഫണ്ടിൽ വിഹിതം അടച്ചവരാണെങ്കിൽ അവർക്ക് പ്രതിമാസ പെൻഷൻ നൽകുന്നതാണ്.
## റിട്ടേൺ ക്യാപിറ്റൽ ഫണ്ടു സ്‌കീം
പെൻഷൻ ലഭിച്ചു വരുന്ന തൊഴിലാളി മരണപ്പെട്ടു പോയാൽ അദ്ദേഹം നോമിനിയാക്കിയവർക്കു പ്രതിമാസ പെൻഷന്റെ നൂറു ഇരട്ടി സംഖ്യ തിരിച്ചുനൽകുന്ന ഒരു പദ്ധതിയായിരുന്നു അത്. ആയിരം രൂപ പെൻഷൻ ലഭിക്കുന്ന തൊഴിലാളി മരണപ്പെട്ടു പോയാൽ അവരുടെ നോമിനിക്ക് ഒരു ലക്ഷം രൂപ തിരിച്ചു ലഭിക്കുമായിരുന്നു. കൂടാതെ ആശ്രിതർക്ക് ഭാര്യ അല്ലെങ്കിൽ ഭർത്താവ് ജീവിതാവസാനം വരെ പെൻഷൻ - രണ്ടു മക്കൾക്ക് 25 വയസ്സ് പ്രായമാകുന്നതുവരെ പെൻഷൻ എന്നിവയും പദ്ധതിയിൽ വ്യവസ്ഥ ചെയ്തിരുന്നു. കൂടാതെ പെൻഷണറെ ഇൻഷൂർ ചെയ്യുന്ന വ്യവസ്ഥയും ഉണ്ടായിരുന്നു. ഈ പദ്ധതി  നിർത്തൽ ചെയ്തു. 
## ഇ-പാസ്ബുക്ക്
എംപ്ലോയീസ് പ്രൊവിഡൻറ് ഫണ്ട് ഓർഗനൈസേഷന്റെ (ഇ.പി.എഫ്.ഒ.) ഇ-പാസ്ബുക്ക് സേവനം 2012 ൽ തുടങ്ങി. അഞ്ച് കോടി പി.എഫ്. ഗുണഭോക്താക്കൾക്ക് അവരുടെ അക്കൗണ്ടുകൾ ഓൺലൈനായി ലഭ്യമാകുന്ന സേവനമാണിത്. ഇപ്പോൾ ജോലിയിലുള്ള ഗുണഭോക്താക്കൾക്ക് അവരുടെ ഇ-പാസ്ബുക്ക് ഓരോ മാസവും വെബ്‌സൈറ്റിൽനിന്ന് ഡൗൺലോഡ് ചെയ്യാം.
## ആക്ഷേപങ്ങൾ
ഇൻഷൂറൻസ് പരിരക്ഷയും നിർത്തൽ ചെയ്തതും റിട്ടേൺ ക്യാപിറ്റൽ ഫണ്ടു സ്‌കീം നിറുത്തലാക്കിയതും പദ്ധതിയെ അനാകർഷകമാക്കിയെന്ന് തൊഴിലാളി സംഘടനകൾ  ആക്ഷേപമുയർത്തിയിരുന്നു.ആനുപാതിക വർദ്ധനവും പെൻഷൻ പദ്ധതിയിൽ വിഭാവനം ചെയ്തിരുന്നെങ്കിലും അതും ഉണ്ടായില്ല. 1996 നുശേഷം  4 തവണയാണ് ചെറിയൊരു ശതമാനം വർദ്ധനവ് പ്രഖ്യാപിച്ചത്. കഴിഞ്ഞ പത്തുവർഷമായി പെൻഷനിൽ വർദ്ധനവുണ്ടായില്ല.
## അവലംബം

## പുറം കണ്ണികൾ
*വെബ്സൈറ്റ്http://www.epfindia.com/
*15 കൊല്ലം പിന്നിട്ട പി.എഫ്. പെൻഷൻ പദ്ധതി - http://veekshanam.com/content/view/7400/1/

വർഗ്ഗം:ഭാരത സർക്കാരിന്റെ തൊഴിലാളി ക്ഷേമ പദ്ധതികൾ
വേരിക്കോസ് വെയിൻ

ശരീരകലകൾക്ക് ഓക്സിജൻ നൽകിയശേഷം കലകളിൽ നിന്ന് ലഭിക്കുന്ന കാർബൺ ഡൈ ഓക്സൈഡ് എന്ന മലിനവസ്തുവിനെ പുറന്തള്ളാനും ഓക്സിജൻ സമ്പുഷ്ടമാക്കാനും കലകളിൽ നിന്ന് രക്തം ഹൃദയത്തിലേയ്ക്ക തിരിച്ചെത്താൻ സഹായിക്കുന്ന രക്തക്കുഴലുകളാണ് സിരകൾ അഥവാ വെയിനുകൾ. സിരകൾക്കകത്ത് മുന്നോട്ടുള്ള രക്തപ്രവാഹത്തിന് സഹായിക്കുവാൻ നിരവധി സൂക്ഷ്മവാൽവുകൾ കാണപ്പെടുന്നു. കാലിന്റെ അറ്റത്തുനിന്നും ഹൃദയം പോലൊരു പമ്പിംഗ് ഉപകരണമില്ലാതെ രക്തം മുകളിലേയ്ക്കൊഴുകിയെത്തുന്നതിനുകാരണം ഈ വാൽവുകളും സിരകളെ അമർത്തുന്ന പേശികളുമാണ്. ഈ വാൽവുകളുടെ പ്രവർത്തനത്തിലുണ്ടാകുന്ന തകരാറുമൂലം രക്തത്തിന്റെ ഒഴുക്കു തടസ്സപ്പെടുകയും സിരകൾ വളഞ്ഞ് വികസിക്കുകയും ചെയ്യുന്ന അവസ്ഥയാണ് **വേരിക്കോസ് വെയിൻ**.
## കാരണം
ഭൂഗുരുത്വം മൂലം കൂടുതൽ രക്തം കാലുകളിൽത്തന്നെ തങ്ങിനിൽക്കാനിടയുണ്ട്. അമിതവണ്ണമുള്ളവരും കൂടുതൽ സമയം നിന്നുകൊണ്ടുജോലി ചെയ്യേണ്ടിവരുന്നവരിലും സിരകൾ വളഞ്ഞ വികൃതരൂപം പ്രാപിക്കുന്നു. പ്രൊജസ്ട്രോൺ എന്ന സ്ത്രീഹോർമോണിനും സ്ത്രീകളിൽ ഈ അവസ്ഥ ഉണ്ടാക്കുന്നതിന് പങ്കുണ്ട്. വളരെക്കാലത്തേയ്ക്കു നീണ്ടുനിൽക്കുന്ന വേരിക്കോസിൽ കാലുകഴപ്പ്, വ്രണങ്ങൾ, നീര് എന്നിവയുണ്ടാക്കുന്നു. വേരിക്കോസ് വ്രണങ്ങൾ കരിയാൻ വളരെക്കൂടുതൽ കാലതാമസം വരുന്നതാണ്.
## ചികിത്സ
ഇത്തരം അസുഖങ്ങളുള്ളവർ വളരെക്കൂടുതൽ നിൽക്കുന്നത് ഒഴിവാക്കണം. ഇടയ്ക്കിടെ നടക്കുന്നതും ഇറുകിയ അടിവസ്ത്രങ്ങൾ ഉപയോഗിക്കാതിരിക്കുന്നതും അമിതവണ്ണം കുറയ്ക്കുന്നതും രോഗചികിത്സയ്ക്ക് അത്യന്താപേക്ഷിതമാണ്. 

ശസ്ത്രക്രിയയാണ് ഇതിനുള്ള പ്രധാന ചികിത്സ. എൻഡ്രാവെനസ് ലേസർതെറാപ്പി എന്നറിയപ്പെടുന്ന ചികിത്സയും ഫലപ്രദമാണ്.

## അവലംബം

വർഗ്ഗം:രക്തധമനി രോഗങ്ങൾ
എൽ.ബി.എസ്. കോളേജ് ഓഫ് എഞ്ചിനീയറിംഗ്, കാസർഗോഡ്

കേരളത്തിലെ കാസർഗോഡ് ജില്ലയിലെ പൊവ്വൽ എന്ന സ്ഥലത്ത് സ്ഥിതി ചെയ്യുന്ന ഒരു സർക്കാർ നിയന്ത്രിത സ്വാശ്രയ എൻജിനീയറിങ് കോളജാണ് **എൽ.ബി.എസ്. കോളേജ് ഓഫ് എഞ്ചിനീയറിംഗ്**. സർക്കാർ നിയന്ത്രണത്തിലുള്ള കേരളത്തിലെ ആദ്യത്തെ സാശ്രയ എഞ്ചിനീയറിംഗ് കോളേജ്‌ ആണ് 1993 ൽ സ്ഥാപിതമായ എൽ ബി എസ് കോളജ്‌ ഓഫ് എഞ്ചിനീയറിംഗ്.എ.ഐ.സി.ടി. ഇ. യുടെ അംഗീകാരമുള്ള എൽ.ബി.എസ്. കോളേജ് കണ്ണൂർ സർവ്വകലാശാലയുമായി അഫിലിയേറ്റ് ചെയ്തിരിക്കുന്നു .
## കോഴ്സുകൾ
### ബിരുദ കോഴ്സുകൾ
#### റെഗുലർ ബി.ടെക് കോഴ്സുകൾ
ലഘുചിത്രം|എൽ.ബി.എസ് കോളേജ് ഓഫ് എഞ്ചിനീയറിംഗ്
#സിവിൽ എഞ്ചിനീയറിംഗ്
#മെക്കാനിക്കൽ  എഞ്ചിനീയറിംഗ്
#ഇലക്ട്രിക്കൽ  ആന്റ് ഇലക്ട്രൊണിക്സ്  എഞ്ചിനീയറിംഗ്
#ഇലക്ട്രോണിക്സ് ആന്റ് കമ്യൂണിക്കേഷൻ  എഞ്ചിനീയറിംഗ്*  

#കമ്പ്യൂട്ടർ സയൻസ് ആന്റ്  എഞ്ചിനീയറിംഗ്
#ഇൻഫർമേഷൻ ടെക്നോളജി
*  

### ബിരുദാനന്തര ബിരുദ കോഴ്സുകൾ
#### എം.ടെക് കോഴ്സുകൾ
* തെർമൽ ആൻറ് ഫ്ലൂയിഡ് എഞ്ചിനീയറിംഗ്
* വി.എൽ.എസ്.ഐ ആന്റ് സിഗ്നൽ പ്രൊസെസ്സിങ്
* കമ്പ്യുട്ടർ സയൻസ` ആന്റ് ഇൻഫർമേഷ്ൻ സെക്യുരിറ്റി

## പുറത്തേക്കുള്ള കണ്ണികൾ

http://www.lbscek.org/ 

## അവലംബം


വർഗ്ഗം:കണ്ണൂർ സർവ്വകലാശാലക്കു കീഴിലുള്ള കലാലയങ്ങൾ
വർഗ്ഗം:കേരളത്തിലെ എഞ്ചിനീയറിങ് കോളേജുകൾ
വർഗ്ഗം:കാസർഗോഡ് ജില്ലയിലെ കലാലയങ്ങൾ
വിത്തുകോശങ്ങൾ

എല്ലാ ബഹുകോശജീവികളിലും കാണപ്പെടുന്നതും ക്രമഭംഗം വഴി വിഭജനം നടത്തി പുതിയ കോശങ്ങളെ ഉത്പാദിപ്പിക്കുവാൻ കഴിവുള്ളതും ആയ കോശങ്ങളാണ് വിത്തുകോശങ്ങൾ. വൈവിധ്യമാർന്ന പുതിയ കോശങ്ങളെ പിന്നീട് ഉത്പാദിപ്പിക്കുവാൻ ഇവയ്ക്ക് കഴിവുണ്ട്. യഥാർത്ഥത്തിൽ ഇവ പ്രത്യേകമായി രൂപഭേദമോ വികാസമോ പ്രാപിച്ചിട്ടില്ലാത്തവയാണ്. ഇവയെ പ്രത്യേകപരീക്ഷണസാഹചര്യങ്ങളിൽ ഉത്തേജിപ്പിച്ച് അഭിലഷണീയകോശങ്ങളെ നിർമ്മിച്ചെടുക്കാവുന്നതാണ്. മനുഷ്യരിൽ 3 മുതൽ 5 വരെ ദിവസം മാത്രം പ്രായമുള്ള ഭ്രൂണങ്ങളിൽ നിന്ന് കാലക്രമേണ ശരീരനിർമ്മാണത്തിനും മറ്റ് ശാരീരികപ്രവർത്തനങ്ങൾക്കുമാവശ്യമായ ത്വക്ക്, ഹൃദയ, ശ്വാസകോശ, പേശീ, അസ്ഥികലകളെല്ലാം രൂപപ്പെടുന്നു.
## സവിശേഷഗുണങ്ങൾ
### നിയതഘടന
വിത്തുകോശങ്ങൾക്ക് കലകളുടെ സ്ഥാനത്തേയോ സ്വഭാവത്തെയോ അടിസ്ഥാനപ്പെടുത്തി നിയതമായ ഘടനയില്ല. എന്നാൽ ഈ കോശങ്ങൾക്ക് പിന്നീട് ഹൃദയപേശിയേയോ മാംസപേശിയേയോ ഉത്പാദിപ്പിക്കുന്നതിന് തടസ്സമുണ്ടാകുന്നില്ല.
### വിഭജനശേഷി
വളരെക്കൂടുതൽ കാലത്തേയ്ക്ക് സ്വയംവിഭജനശേഷി കാണിക്കുന്ന കോശങ്ങളാണിവ. ക്രമഭംഗം എന്ന, ക്രോമസോം എണ്ണത്തിനുമാറ്റമുണ്ടാകാത്ത തരത്തിലുള്ള വിഭജനം വഴി പുതിയ കോശങ്ങളെ പുനഃസൃഷ്ടിക്കാൻ ഇവയ്ക്ക് കഴിയുന്നു. 
### വ്യതിരിക്തകോശങ്ങളുടെ ഉൽപ്പാദന
വിത്തുകോശങ്ങളുടെ ക്രമഭംഗം വഴി നിരവധി വ്യതിരിക്ത ഘടനയും ധർമ്മവുമുള്ള കോശങ്ങൾ രൂപപ്പെടുന്നു. 
## വിവിധതരം വിത്തുകോശങ്ങൾ
ഭ്രൂണവിത്തുകോശങ്ങൾ  (എംബ്രിയോണിക് സ്റ്റെം സെൽ)എന്നും പരിപക്വവിത്തുകോശങ്ങൾ (അഡൾട്ട് സ്റ്റെം സെൽ)എന്നും വിത്തുകോശങ്ങളെ രണ്ടായി തിരിക്കാം. ഭ്രൂണങ്ങളിൽ നിന്ന് രൂപപ്പെടുന്ന കോശങ്ങൾ വിവിധപരീക്ഷണഘട്ടങ്ങളിലൂടെ സാധാരണ വിത്തുകോശങ്ങളുടെ ഗുണങ്ങൾ ഉണ്ടോ എന്ന് പരിശോധിക്കപ്പെടുന്നു. പിന്നീട് വളർച്ചാമാധ്യമങ്ങളിൽ വച്ച് ഇവയെ പരുവപ്പെടുത്തി പരീക്ഷണങ്ങൾക്ക് ഉപയോഗിക്കുന്നു. പൂർണ്ണ വളർച്ചയെത്തിയ അവയവങ്ങളിലോ കലകളിലോ കാണപ്പെടുന്ന രൂപഭേദമോ വികാസമോ പ്രാപിച്ചിട്ടില്ലാത്ത തരത്തിലുള്ള കോശങ്ങളാണ് പരിപക്വവിത്തുകോശങ്ങൾ. സൊമാറ്റിക് സ്റ്റെം സെൽ എന്നും ഇവ വിവക്ഷിക്കപ്പെടുന്നു. അസ്ഥിമജ്ജയും ആഡിപ്പോസ് കലകളും രക്തവുമാണ് ഇത്തരം കോശങ്ങളുടെ ഏറ്റവും വിലപ്പെട്ട സ്വാഭാവികഉറവിടങ്ങൾ.
## പ്രാധാന്യം
വിത്തുകോശങ്ങളുടെ പ്രാധാന്യം നാൾക്കുനാൾ വർദ്ധിച്ചുവരുന്നു. രക്താർബുദം പോലെയുള്ള രോഗങ്ങളുടെ ചികിത്സയിൽ ആശാവഹമായ മുന്നേറ്റമുണ്ടാക്കാൻ വിത്തുകോശപഠനങ്ങൾക്ക് കഴിയുന്നു. പാർക്കിൻസൺസ്, അമയിലോട്രോഫിക്ക് ലാറ്റിറൽ സ്ക്ളീറോസിസ്, മൾട്ടിപ്പിൽ സ്ക്ളിറോസിസ്, പേശീനാശം എന്നിവയുടെ ചികിത്സയ്ക്ക് വിത്തുകോശങ്ങൾ വ്യാപകമായി ഉപയോഗിക്കപ്പെടുന്നു.
രോഗബധിതമായി നശിച്ചുപോയതോ പ്രവർത്തനരഹിതമായ അവയവങ്ങളെ മൂല കോശങ്ങളുടെ സഹായത്തോടെ പുതിയ കോശങ്ങളുണ്ടാക്കി പുനരുജ്ജീവിപ്പിക്കുന്ന പ്രക്രിയ യാണ് മൂല കോശ ചികിത്സ

## അവലംബv

വർഗ്ഗം:ജനിതകശാസ്ത്രം
വർഗ്ഗം:തന്മാത്രാജീവശാസ്ത്രം
ചിത്രലേഖ (വിവക്ഷകൾ)

* ചിത്രലേഖ (നക്ഷത്രരാശി)
* ചിത്രലേഖ (അപ്സരസ്)
* ചിത്രലേഖ (പുരാണകഥാപാത്രം) - ബാണപുത്രിയായ ഉഷയുടെ തോഴി
* ചിത്രലേഖ (വൃത്തം)
* ചിത്രലേഖ ഫിലിം സൊസൈറ്റി
സോഷ്യൽ ഡെമോക്രാറ്റിക് ട്രേഡ് യൂണിയൻ

ഇന്ത്യയിൽ പ്രവർത്തിക്കുന്ന ഒരു തൊഴിലാളി പ്രസ്ഥാനമാണ് **സോഷ്യൽ ഡെമോക്രാറ്റിക് ട്രേഡ് യൂണിയൻ (SDTU)**. 2012 മെയ് 1 മെയ് ദിനത്തിലാണ് സംഘടന പിറവിയെടുത്തത്. 

## ലക്ഷ്യം
ചൂഷണം ചെറുക്കുകയും തൊഴിൽ സുരക്ഷ ഉറപ്പാക്കുകയും ചെയ്യുന്നതോടൊപ്പം സാമൂഹിക ഉത്തരവാദിത്തം തിരിച്ചറിയുന്ന തൊഴിലാളി പ്രസ്ഥാനമാണു ലക്ഷ്യമാക്കുന്നതെന്ന് സംഘടന അവകാശപ്പെടുന്നു.
## പതാക
മുകളിൽ പച്ചയും താഴെ ചുവപ്പും നിറത്തിലുള്ള പതാകയിൽ ഇടതു വശത്ത് ലംബമായി എസ്.ഡി.ടി.യു എന്ന് വെള്ള നിറത്തിൽ ആംഗലേയ അക്ഷരങ്ങളിൽ ആലേഖനം ചെയ്തിരിക്കുന്നു.
## കേരളത്തിൽ
എസ്.ഡി.ടി.യു കേരള സംസ്ഥാന കമ്മിറ്റി 2012 മെയ് ഒന്നിന് നിലവിൽ വന്നു. പ്രമുഖ മനുഷ്യവകാശപ്രവർത്തകൻ ഗ്രോ വാസു ആണ് പ്രഥമ പ്രസിഡന്റ്. ഒ അലിയാർ എറണാകുളം ആണ് ജനറൽ സെക്രട്ടറി.

## അവലംബം


വർഗ്ഗം:ഇന്ത്യയിലെ തൊഴിലാളി സംഘടനകൾ
ഒരു മറവത്തൂർ കനവ്

ശ്രീനിവാസന്റെ തിരക്കഥയിൽ ലാൽ ജോസ് സംവിധാനം ചെയ്ത് 1998-ൽ പുറത്തിറങ്ങിയ മലയാളചലച്ചിത്രമാണ് ***ഒരു മറവത്തൂർ കനവ്***. മമ്മൂട്ടി, ബിജു മേനോൻ, മോഹിനി, ദിവ്യ ഉണ്ണി എന്നിവരാണ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്. നിരവധി ചിത്രങ്ങളിൽ സഹസംവിധായകനായി പ്രവർത്തിച്ച ലാൽ ജോസ് സംവിധാനം ചെയ്ത ആദ്യ ചലച്ചിത്രമാണിത്. പിന്നണിഗായകനായ ദേവാനന്ദും ഈ ചിത്രത്തിലൂടെ അരങ്ങേറി.
150 ദിവസം തിയേറ്ററിൽ പ്രദർശിപ്പിക്കുകയും വിജയമാക്കുകയും ചെയ്തു.

## അഭിനേതാക്കൾ
* മമ്മൂട്ടി –  ചാണ്ടി
* ബിജു മേനോൻ –  മൈക്കൾ
* ദിവ്യ ഉണ്ണി – ആനി
* മോഹിനി –  മേരി
* ശ്രീനിവാസൻ –  മരുത്
* കലാഭവൻ മണി –  ഒ.സി. ആന്റപ്പൻ
* സുകുമാരി
* നെടുമുടി വേണു
* ഒടുവിൽ ഉണ്ണികൃഷ്ണൻ
* ജെയിംസ്
* മേഘനാഥൻ

## സംഗീതം

## അവലംബം

## പുറത്തേക്കുള്ള കണ്ണികൾ
* 
* ''ഒരു മറവത്തൂർ കനവ്''  – മലയാളസംഗീതം.ഇൻഫോ

വർഗ്ഗം:1998-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ലാൽജോസ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:രഞ്ജൻ എബ്രഹാം ചിത്രസംയോജനം ചെയ്ത ചലച്ചിത്രങ്ങൾ
കെ.ജി.ബി.

സോവിയറ്റ് യൂണിയന്റെ ചാര സംഘടനയായിരുന്നു **കെ.ജി.ബി.**   (**Komitet gosudarstvennoy bezopasnosti** അഥവാ **Committee for State Security**) എന്നതിന്റെ ചുരുക്കെഴുത്ത്. 1954 മുതൽ 1991 വരെയായിരുന്നു പ്രവർത്തന കാലം. 

74 വർഷത്തെ കാലയളവിൽ പല പേരുകളിലും അറിയപ്പെട്ടെങ്കിലും അവസാനമായി സ്വീകരിച്ച കെ.ജി.ബി. എന്ന പേരിലാണ് ഈ രഹസ്യാന്വോഷണ ഏജൻസി അറിയപ്പെട്ടത്. പ്രതാപകാലത്ത് ലോകത്തിലെ ഏറ്റവും മികച്ച രഹസ്യ ശേഖരണ എജൻസിയായിരുന്നു ഇത്. സോവിയറ്റ്‌ യൂണിയനെ ലോകോത്തര ശക്തിയായി ഉയർത്തുന്നതിലും കെ.ജി.ബി ക്ക് നിർണായക പങ്കുണ്ട്. 
## പുറം കണ്ണികൾ
* 
* For Cold War KGB activity in the US, see Alexander Vassiliev's Notebooks from the Cold War International History Project (CWIHP)
* The Chekist Monitor Blog English Translation of Russian Publications on Soviet Intelligence
* Soviet Technospies from the Dean Peter Krogh Foreign Affairs Digital Archives
* Viktor M. Chebrikov et al., eds. *Istoriya sovetskikh organov gosudarstvennoi bezopasnosti* ("History of the Soviet Organs of State Security"). (1977), www.fas.harvard.edu
*  ''Slaves of KGB. 20th Century. The religion of betrayal'', by Yuri Shchekochikhin

വർഗ്ഗം:രഹസ്യാന്വേഷണസംഘടനകൾ
രംഗ് രസിയാ

വിഖ്യാത ചിത്രകാരൻ രാജാ രവിവർമയുടെ ജീവിതത്തെ ആധാരമാക്കി 2008-ൽ കേതൻ മേത്ത സംവിധാനം ചെയ്ത ചലച്ചിത്രമാണ് **രംഗ് രസിയാ** (ഹിന്ദി: रंग रसिया).  'കളേഴ്സ് ഓഫ് പാഷൻ' എന്ന പേരാണ് ചിത്രത്തിന്റെ ഇംഗ്ലീഷ് പതിപ്പിനുള്ളത്.

കേരളം, മുംബൈ, വാരാണസി എന്നിവിടങ്ങളിലായിരുന്നു 'രംഗ് രസിയാ'യുടെ ചിത്രീകരണം.
## ഇതിവൃത്തം
രജ്ഞിത്ത് ദേശായിയുടെ മറാത്തി നോവലായ 'രാജാ രവിവർമ്മ' യെ ആസ്പദമാക്കിയാണ് ഈ സിനിമ. രാജാ രവിവർമയുടെ പൊതുജീവിതവും സ്വകാര്യജീവിതവും രംഗ് രസിയായിൽ പ്രതിപാദിക്കപ്പെടുന്നു. 
രവിവർമയെ വളരെയേറെ സ്വാധീനിക്കുകയും രവിവർമയുടെ ചിത്രരചനയ്ക്ക് പ്രചോദനമായിത്തീരുകയും ചെയ്ത സുഗന്ധ എന്ന സ്ത്രീയുമായി രവിവർമയ്ക്കുള്ള ബന്ധവും ഈ ബന്ധം രവിവർമയുടെ പൊതുജീവിതത്തിൽ വരുത്തുന്ന വ്യതിയാനങ്ങളുമാണ് ചിത്രത്തിന്റെ മുഖ്യ ഇതിവൃത്തം. നിറങ്ങളോടുള്ള രവിവർമയുടെ അഭിനിവേശവും അവിഷ്കാരസ്വാതന്ത്ര്യത്തിനുള്ള പോരാട്ടവും ഈ ചലച്ചിത്രത്തെ വ്യത്യസ്തമാക്കുന്നു. 
## ആക്ഷേപങ്ങൾ
രവിവർമ്മയെക്കുറിച്ച വാസ്തവവിരുദ്ധമായ ചിത്രീകരണങ്ങളും പരാമർശങ്ങളും നടത്തി  ആക്ഷേപിച്ചെന്ന് കാട്ടി  അദ്ദേഹത്തിന്റെ കുടുംബാംഗങ്ങൾ മായാ മൂവീസിനും സംവിധായകൻ കേതൻ മേത്തയ്ക്കും ഇദ്ദേഹത്തിന്റെ ഭാര്യയും നിർമാതാവുമായ ദീപാസാഹിക്കും സഹനിർമാതാവായ ആനന്ദ് മഹേന്ദ്രുവിനുമെതിരെ കേസു നൽകിയതിനെത്തുടർന്ന് ചിത്രത്തിന്റെ പ്രദർശനം കോടതി തടഞ്ഞിരുന്നു.  വിവാദപരവും പ്രകോപനപരവുമായ പരാമർശങ്ങളും രംഗങ്ങളും ഉണ്ടായിരുന്നതിനാൽ നേരത്തേ സെൻസർബോർഡിന്റെ വിലക്കുണ്ടായിരുന്നു.
## അഭിനേതാക്കൾ
* രൺധീപ് ഹുഡ 
* നന്ദന സെൻ 
* ഗൗരവ് ദ്വിവേദിi 
* വിപിൻ ശർമ്മ 
* പ്രജേഷ് റാവൽ 
* ജിം ബോവൻ

## പുരസ്കാരങ്ങൾ
*2014 ൽ ലണ്ടൻ ഫിലിം ഫെസ്റ്റിവലിൽ ചിത്രം പ്രദർശിപ്പിച്ചിരുന്നു. 
## അവലംബം

## പുറം കണ്ണികൾ
* 
* 
* 
* 

## ഇവകൂടി കാണുക
*മകരമഞ്ഞ്
*അനന്തഭദ്രം

## പുറത്തേയ്ക്കുള്ള കണ്ണികൾ
* 

വർഗ്ഗം:2008-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
രതീഷ്

മലയാളചലച്ചിത്ര രംഗത്ത് നായകനായും വില്ലനായും തിളങ്ങിയ ഒരു മുൻനിര അഭിനേതാവായിരുന്നു **രതീഷ്** (ജീവിതകാലം: 1954–2002). 150-ലേറെ മലയാളചലച്ചിത്രങ്ങളിൽ ഇദ്ദേഹം അഭിനയിച്ചിട്ടുണ്ട്. ജയന്റെ മരണശേഷം എൺപതുകളിൽ മലയാള സിനിമയിലെ സൂപ്പർ താരം രതീഷ് ആയിരുന്നു.

## ജീവിതരേഖ
ആലപ്പുഴയിലെ കലവൂരിൽ പുത്തൻപുരയിൽ രാജഗോപാൽ പത്മാവതിയമ്മ ദമ്പതികളുടെ മകനായി 1954 സെപ്റ്റംബർ 11ന് ജനനം. ഷേർളി, ലൈല എന്നിവർ സഹോദരിമാരാണ് . കൊല്ലം ശ്രീനാരായണ കോളേജിലും ചേർത്തല എസ്.എൻ കോളേജിലായിരുന്നു ബിരുദ പഠനം.

## അഭിനയജീവിതം
1977-ൽ പുറത്തിറങ്ങിയ വേഴാമ്പൽ എന്ന സിനിമയിലൂടെയാണ് രതീഷ് ചലച്ചിത്രരംഗത്ത് അരങ്ങേറ്റം കുറിക്കുന്നത്. എന്നാൽ, സഹസംവിധായകനാവാൻ കെ.ജി. ജോർജിനെ കാണാനെത്തിയ ആ ചെറുപ്പക്കാരനെ 1979-ൽ കെ.ജി. ജോർജ്ജ് താൻ സംവിധാനം ചെയ്ത് പുറത്തിറങ്ങിയ ഉൾക്കടൽ എന്ന ചിത്രത്തിലൂടെ അഭിനേതാവായി അവതരിപ്പിക്കുകയും അങ്ങനെ അദ്ദേഹം പ്രേക്ഷകർക്കിടയിൽ ശ്രദ്ധിക്കപ്പെടുകയും ചെയ്തു. 'ഉൾക്കടൽ' എന്ന ചിത്രത്തിലെ മെഡിക്കൽ റെപ്രസന്റേറ്റീവായ 'ഡേവിസ്'എന്ന കഥാപാത്രത്തെ അദ്ദേഹം തന്റെ അവിസ്മരണീയമായ അഭിനയത്തിലൂടെ അനശ്വരമാക്കി. പിന്നീട് തേരോട്ടം എന്ന ചിത്രത്തിൽ സഹനായകനായി അഭിനയിച്ചെങ്കിലും ഈ ചിത്രം പുറത്തിറങ്ങിയില്ല. 1981-ൽ പുറത്തിറങ്ങിയ തുഷാരം എന്ന ഐ.വി. ശശി ചിത്രത്തിലാണ് രതീഷ് ആദ്യമായി നായക വേഷത്തിൽ പ്രത്യക്ഷപ്പട്ടത്. മലയാളത്തിന്റെ ആക്ഷൻ താരം ജയനു വേണ്ടി മെനഞ്ഞുണ്ടാക്കിയ ഈ കഥാപാത്രത്തെ രതീഷ് മികവുറ്റതാക്കുകയും നായകനെന്ന നിലയിൽ മലയാള സിനിമയിൽ തന്റേതായ സ്ഥാനം ഉറപ്പിക്കുകയും ചെയ്തു.

1981 മുതൽ 1988 വരെയുള്ള കാലഘട്ടത്തിലാണ് രതീഷ് മലയാള സിനിമയിൽ സജീവമായിരുന്നത്. ഈ കാലയളവിൽ മോഹൻലാലിനും മമ്മൂട്ടിയോടുമൊപ്പം ഈ നാട്, രാജാവിന്റെ മകൻ, വഴിയോരക്കാഴ്ചകൾ, അബ്കാരി, ഉണരൂ, ജോൺ ജാഫർ ജനാർദ്ദനൻ എന്നിങ്ങനെ നിരവധി ശ്രദ്ധേയമായ ചലച്ചിത്രങ്ങളിൽ വേഷമിട്ടു. 1990-ഓടെ രതീഷ് ചലച്ചിത്രരംഗത്ത് നിന്ന് പൂർണ്ണമായി വിട്ടു നിന്നു. നാലു വർഷത്തെ ഇടവേളയ്ക്ക് ശേഷം ഷാജി കൈലാസ് സംവിധാനം ചെയ്ത കമ്മീഷണർ എന്ന സിനിമയിലൂടെയാണ് രതീഷ് ചലച്ചിത്രരംഗത്തേക്ക് മടങ്ങി വന്നത്.

ടെലിവിഷൻ പരമ്പരകളിലും അദ്ദേഹം അഭിനയിച്ചിട്ടുണ്ട്. ശ്രദ്ധേയമായ മെഗാപരമ്പരയായ വേനൽമഴയിലെ നായകകഥാപാത്രമായി അഭിനയിച്ചിട്ടുണ്ട്.

നടൻ സത്താറുമായി ചേർന്ന് മൂന്നു ചിത്രങ്ങളും അയ്യർ ദി ഗ്രേറ്റ്‌, ചക്കിക്കൊത്തൊരു ചങ്കരൻ എന്നീ ചിത്രങ്ങൾ ഒറ്റയ്ക്കും രതീഷ് നിർമിച്ചിട്ടുണ്ട്. മുൻ മന്ത്രി എം.കെ. ഹേമചന്ദ്രന്റെ മകൾ പരേതയായ ഡയാനയാണ് (മരണം: ഡിസംബർ 8, 2014) രതീഷിന്റെ ഭാര്യ. ഇവരുടെ മക്കളും ഇന്ന് സിനിമയിൽ സജീവമാണ്. 2002 ഡിസംബർ 23-ന് രാവിലെ എട്ട് മണിക്ക് നെഞ്ചുവേദനയെ തുടർന്ന് കിംസ് ആശുപത്രിയിൽ പ്രവേശിപ്പിച്ച അദ്ദേഹം അവിടെവച്ച് അന്തരിച്ചു. മരണസമയത്ത് രതീഷിന്റെ പുനലൂരിലുള്ള ഫാം ഹൗസിലായിരുന്നു ഭാര്യ ഡയാന.

## അഭിനയിച്ച ചലച്ചിത്രങ്ങൾ

#### മലയാളം

#### തമിഴ്

### നിർമ്മാണം

* അയ്യർ ദ ഗ്രേറ്റ്
* ചക്കിക്കൊത്ത ചങ്കരൻ
* ബ്ലാക്ക് മെയിൽ
* റിവഞ്ച്
* എന്റെ ശബ്ദം

## ടെലിവിഷൻ

* 2001: വേനൽമഴ (സൂര്യ ടി.വി.) ശ്രീവിദ്യയോടൊപ്പം
* 2001 : അന്ന (കൈരളി ടി.വി.)
* വംശം

## അവലംബം

വർഗ്ഗം:1954-ൽ ജനിച്ചവർ
വർഗ്ഗം:2002-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഡിസംബർ 23-ന് മരിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:ആലപ്പുഴ ജില്ലയിൽ ജനിച്ചവർ
പൊട്ടാസ്യം ഹൈഡ്രോക്സൈഡ്

**കാസ്റ്റിക് പൊട്ടാഷ്** എന്ന നാമത്തിൽ അറിയപ്പെടുന്ന ഒരു അകാർബണിക സംയുക്തമാണ് **പൊട്ടാസ്യം ഹൈഡ്രോക്സൈഡ്**.
സോഡിയം ഹൈഡ്രോക്സൈഡിനേപ്പോലെ (NaOH) ശക്തിയേറിയ ഒരു ക്ഷാരമാണ് പൊട്ടാസ്യം ഹൈഡ്രോക്സൈഡ്. വളരെയധികം വ്യാവസായിക ഉപയോഗങ്ങളുള്ള ഒരു ക്ഷാരമാണിത്. 2005-ലെ കണക്കുകൾ പ്രകാരം ഏതാണ്ട് എഴുരത് ലക്ഷത്തോളം ടൺ പൊട്ടാസ്യം ഹൈഡ്രോക്സൈഡ് ഉത്പാദിപ്പിച്ചു.
## നിർമ്മാണം
## അവലംബം

## പുറം കണ്ണികൾ
*Newscientist article dn10104
*MSDS from JTBaker

വർഗ്ഗം:ഹൈഡ്രോക്സൈഡുകൾ
വർഗ്ഗം:പൊട്ടാസ്യം സംയുക്തങ്ങൾ
വർഗ്ഗം:ക്ഷാരങ്ങൾ
രസികൻ

ലാൽ ജോസ് സംവിധാനം ചെയ്ത് 2004-ൽ പുറത്തിറങ്ങിയ മലയാളചലച്ചിത്രമാണ് ***രസികൻ***. ദിലീപ്, സംവൃത സുനിൽ എന്നിവരാണ് ഈ ചിത്രത്തിലെ നായികാനായകന്മാർ. ഭരത് ഗോപിയുടെ മകനായ വി.ജി. മുരളീകൃഷ്ണൻ ഈ ചിത്രത്തിലൂടെ നടനായും തിരക്കഥാകൃത്തായും അരങ്ങറി.   വിദ്യാസാഗരിന്റെ ഈണത്തിൽ ഗിരീഷ് പുത്തഞ്ചേരി ഗാനങ്ങൾ എഴുതി

## താരനിര

## സംഗീതം

## അവലംബം

## പുറത്തേക്കുള്ള കണ്ണികൾ
* 
* ''രസികൻ''  – മലയാളസംഗീതം.ഇൻഫോ

വർഗ്ഗം:2004-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ലാൽജോസ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:രഞ്ജൻ എബ്രഹാം ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:വിദ്യാസാഗർ സംഗീതം നൽകിയ ചിത്രങ്ങൾ
വർഗ്ഗം:ഗിരീഷ് പുത്തഞ്ചേരിയുടെ ഗാനങ്ങൾ
വർഗ്ഗം:ഗിരീഷ്-വിദ്യാസാഗർ ഗാനങ്ങൾ
മുണ്ടുമുഴി

മലപ്പുറം ജില്ലയിലെ വാഴക്കാട് പഞ്ചായത്തിലെ ഒരു ഗ്രാമമാണ് **മുണ്ടുമുഴി**.
വർഗ്ഗം:മലപ്പുറം ജില്ലയിലെ ഗ്രാമങ്ങൾ
## അവലംബം

## പുറത്തേക്കുള്ള കണ്ണികൾ
സംസ്ഥാനപാത 25 (കേരളം)

ഇന്ത്യയിലെ കേരള സംസ്ഥാനത്തെ ഒരു സംസ്ഥാനപാതയാണ് **SH 27 (സംസ്ഥാനപാത 27)**. തമിഴ്നാട് സംസ്ഥാനത്തിലെ മേട്ടുപ്പാളയത്തിൽ നിന്നും ആരംഭിച്ച്, പാലക്കാട് ജില്ലയിലെ വേലംതാവളം ഹൈവേയിലാണ് ഈ പാത അവസാനിക്കുന്നത്. 14.2 കിലോമീറ്റർ നീളമുണ്ട്.

## കടന്നു പോകുന്ന സ്ഥലങ്ങൾ
മേട്ടുപ്പാളയം കവല, തത്തമംഗലം - ചിറ്റൂർ - നാട്ടുകാൽ കവല (നാട്ടുകാൽ - വേലംതാവളം ഹൈവേയിൽ ചേരുന്നു)

## അവലംബം
പോളിമർ ലായനി

പോളിമർ ശൃംഖലകളെക്കുറിച്ചുളള കൂലങ്കഷമായ പഠനങ്ങൾക്കും, മറ്റു ചില സാങ്കേതിക ഉപയോഗങ്ങൾക്കും, പോളിമർ ലായനികൾ ആവശ്യമാണ്. ലഘുതന്മാത്രകളെപ്പോലെ ലായകത്തിലിട്ട് ഇളക്കിയാൽ എളുപ്പത്തിൽ ലയിക്കുന്നവയല്ല  ശൃംഖലാ തന്മാത്രകൾ. അവയുടെ വലിപ്പം തന്നെയാണ് ഇതിനു തടസ്സമായി നിൽക്കുന്നത്. പോരാത്തതിന് രാസഘടന, ശൃംഖലാഘടന എന്നിവയും  വിലയനപ്രക്രിയയെ ഏറെ സ്വാധീനിക്കുന്നു. വെളളത്തിൽ നിഷ്പ്രയാസം ലയിക്കുന്ന  ഗ്ലുക്കോസിന്റെ തന്നെ പോളിമറുകളായ സ്റ്റാർച്ചും  സെല്ലുലോസും ഇതിനു പറ്റിയ ഉദാഹരണമാണ്. 

### വിലയന പ്രക്രിയ
ഇതിന് രണ്ടു വ്യക്തമായ ഘട്ടങ്ങളുണ്ട്.  
#### ഒന്നാം ഘട്ടം: വീർക്കൽ  ((swelling)
അനുകൂലമായ ലായകത്തിലിടുമ്പോൾ ആദ്യം, പോളിമർ ലായകത്തെ ഉൾക്കൊണ്ട്(absorb)ചീർക്കുന്നു(swelling). ഈ ഘട്ടം വളരെ പതുക്കെയേ പുരോഗമിക്കൂ. ഇളക്കുന്നതുകൊണ്ട് വേഗം കൂട്ടാനാവില്ല.  ലായകത്തെ ആഗിരണം ചെയ്ത് കുതിർന്നു ചീർത്ത വഴുവഴുത്ത, അതീവ മൃദുപിണ്ഡമാണ് പോളിമർ ജെൽ. ലായകം ജലമാണെങ്കിൽ ഹൈഡ്രോജെൽ എന്നു പറയുന്നു. കുരുക്കുകളുളള പോളിമറാണെങ്കിൽ (crosslinked polymer) പ്രക്രിയ ഇവിടെ സമാപ്തം. അവക്ക് വിലയനമില്ല. ശൃംഖലകൾക്ക് വേറിട്ടു പോകാനാകാത്തത് കൊണ്ടാണ് വിലയനം അസാദ്ധ്യമാവുന്നത്. 
#### രണ്ടാം ഘട്ടം: വിലയനം
വഴുവഴുത്ത മൃദുപിണ്ഡത്തെ ലായകത്തിലിട്ട്  ശക്തിയായി ഇളക്കുമ്പോൾ അത് ചെറുകണികകളായി മാറുകയും ക്രമേണ ശൃംഖലകൾ വേർപെടുകയും ചെയ്യുന്നു.  ഇതും പെട്ടെന്നു നടക്കുന്നതല്ലെങ്കിലും ഇളക്കൽ  സഹായകമാവും. പരസ്പരം വേറിടുന്നതോടെ ശൃംഖലകൾക്ക് ചലനസ്വാതന്ത്ര്യം (mobility)കൈ വരികയും ലായക തന്മാത്രകളുമായി കൂടുതൽ ഇടപെടുകയും ചെയ്യുന്നു. ഈ ഘട്ടത്തിൽ ശൃംഖലാ-ലായക തന്മാതകൾ തമ്മിലുളള ഇടപെടലിനാണ് കൂടുതൽ  ( Polymer-Solvent interaction)പ്രസക്തി.
### സൈദ്ധാതിക വശങ്ങൾ
ലഘുതന്മാത്രകളെ സംബന്ധിച്ചേടത്തോളം  അവയും ലായകതന്മാത്രകളും തമ്മിൽ ഗണ്യമായ വലിപ്പ വ്യത്യാസമില്ല.  അതുകൊണ്ട് ചലനസ്വാതന്ത്ര്യവും ഒരു പ്രശ്നമാകുന്നതേയില്ല. ലായനിയുടെ സ്വഭാവവിശേഷതകളെ വിശ്ലേഷണം ചെയ്യുമ്പോൾ ലേയത്തിന്റേയും ലായകത്തിന്റേയും  ആനുപാതിക തന്മാത്ര സംഖ്യാംശം ( mole fraction)ആണ് പരിഗണിക്കാറ്.    പക്ഷെ, പോളിമറുടെ കാര്യത്തിൽ ലേയത്തിന്റേയും ലായകത്തിന്റേയും തന്മാത്രകളല്ല, അവയുടെ ആനുപാതിക വ്യാപ്തം( volume fraction) ആണ് പരിഗണനക്കെടുക്കുന്നത്. 
 
എല്ലാ ലായകങ്ങളിലും ശൃംഖലകൾക്ക് ഒരേ വ്യാപ്തം ആവണമെന്നില്ല. ശൃംഖലകളും ലായകതന്മാത്രകളും തമ്മിലുളള പരസ്പര ബന്ധം എത്രത്തോളം മെച്ചപ്പെട്ടതാണോ, അതിനനുസരിച്ച് ശൃംഖലകളുടെ പിരിമുറുക്കം കുറയുകയും അവ അയഞ്ഞു  കിടക്കുകയും ( relaxed state)ചെയ്യും. മറ്റൊരു ശ്രദ്ധേയകരമായ വസ്തുത ലായനി എത്രത്തോളം നേർപ്പിക്കുന്നുവോ, അതനുസരിച്ച് ശൃംഖലകൾ തമ്മിലുളള ദൂരം വർദ്ധിക്കുന്നു. നേർപ്പിക്കൽ അപരിമേയമാവുന്ന( Infinite dilution) അവസ്ഥയെ അടിസ്ഥാനപ്പെടുത്തിയാണ് ശൃംഖലകളുടെ പല സവിശേഷതകളും പഠനവിധേയമാക്കുന്നത്. 
## പുറംകണ്ണികൾ
#
#
#
## അവലംബം

വർഗ്ഗം: പോളിമറുകൾ
റെഡ് റിബൺ എക്‌സ്പ്രസ്സ്

എയ്‌ഡ്‌സ്‌ അവബോധമുണർത്തുന്നതിന് വേണ്ടി ഇന്ത്യൻ റെയിൽവേ നടത്തുന്ന ദേശീയ പര്യടനമാണ് **റെഡ് റിബൺ എക്‌സ്പ്രസ്സ്**.

എയ്‌ഡ്‌സ്‌ രോഗികളോടുള്ള വിവേചനം ഒഴിവാക്കുക, രോഗം വരാതിരിക്കാനുള്ള മുൻകരുതൽ സ്വീകരിക്കുക എന്നീ സന്ദേശങ്ങളുമായാണ് ട്രെയിൻ ജനുവരി 12 ന് ന്യൂഡൽഹിയിൽ നിന്ന് യാത്ര തിരിച്ചത്.കൗൺസിലിങ്ങും എച്ച്.ഐ.വി. പരിശോധനയ്ക്കുള്ള സംവിധാനവും ട്രെയിനിൽ ഒരുക്കിയിട്ടുണ്ട്.  സന്ദർശകർക്ക് കൗൺസലിങ്ങിനും  എച്ച്.ഐ.വി. പരിശോധനയ്ക്കും അവസരമുണ്ടാകും. എയ്ഡ്‌സ് ബാധിതരുടെ കൂട്ടായ്മകൾ ബോധവത്കരണവുമായി പ്ലാറ്റ്‌ഫോമിൽ സ്റ്റാളുകൾ ഉണ്ടാകും .21 സംസ്ഥാനങ്ങൾ സന്ദർശിച്ചതിനു ശേഷമാണ് ഡൽഹിയിൽ തിരിച്ചെത്തുക.എച്ച്.ഐ.വി. സന്ദേശങ്ങളുമായി യക്ഷഗാന, വീരഗൈസ് സംഘങ്ങൾ പരിപാടികൾ അവതരിപ്പിക്കുന്നുണ്ട്.
## അവലംബം


വർഗ്ഗം:ഇന്ത്യയിലെ റെയിൽ ഗതാഗതം
ദി സ്ക്രീം

നോർവീജിയൻ ചിത്രകാരൻ എഡ്വേർഡ് മങ്കിന്റെ ഒരു രചനയാണ് **ദി സ്ക്രീം**.  സായന്തനച്ചോപ്പു പടർന്ന ചക്രവാളത്തിന്റെ പശ്ചാത്തലത്തിൽ ഭീതിതനായി നിൽക്കുന്ന ഒരു മനുഷ്യന്റെ ചിത്രമാണ് ദ സ്ക്രീം. ചിത്രത്തിന്റെ നാലു പതിപ്പുകൾ ചിത്രകാരൻ വരച്ചിരുന്നു. ആശങ്കയും ഭയവുമാണ് ചിത്രം പ്രതിഫലിപ്പിക്കുന്നത്. 11.99 കോടി ഡോളർ രൂപക്ക് ലേലത്തിൽ പോയ ഈ ചിത്രം ലോകത്തിലെ ഏറ്റവും വില കൂടിയ ചിത്രങ്ങളിലൊന്നാണ്.  പിക്കാസോയുടെ ചിത്രമായിരുന്നു ഇതുവരെ ഏറ്റവും കൂടിയ വിലക്ക് വിറ്റുപോയത്. 2010ൽ 10.65 കോടി ഡോളറാണ് ഈ ചിത്രത്തിന്റെ ലേലത്തിലൂടെ ലഭ്യമായത്.2012 മെയ്‌ മൂന്നിന് ഈ ചിത്രം വീണ്ടും ലേലം ചെയ്യപ്പെട്ടപ്പോൾ ലഭിച്ചത് 119.9 മില്യൺ ഡോളറാണ് .  
ഈ മാസ്റ്റർപീസ് വരയ്ക്കാനുള്ള സാഹചര്യത്തെക്കുറിച്ച് ഒരിക്കൽ മങ്ക് എഴുതി, 

ബിസിനസുകാരനായ പീറ്റർ ഒസ്ലന്റെ കൈവശമായിരുന്നു ദ സ്ക്രീം. ഈ ചിത്രം ഇപ്പോൾ വിൽക്കുന്നതു മഞ്ചിൻറെ ഓർമയ്ക്കായി വലിയൊരു മ്യൂസിയം നിർമ്മിക്കാനാണെന്നും പീറ്റർ പറയുന്നു. മങ്കിന്റെ അയൽക്കാരനും സുഹൃത്തുമായിരുന്നു പീറ്ററിൻറെ അച്ഛൻ തോമസ്. അഡോൾഫ് ഹിറ്റ്ലർ നോർവെ കീഴടക്കിയപ്പോൾ തൻറെ ചിത്രങ്ങൾ നാസികൾ നശിപ്പിക്കും എന്ന് മങ്ക് ഭയപ്പെട്ടിരുന്നു. ഇക്കാര്യം തോമസിനോടു പറയുകയും ചെയ്തിരുന്നു. 1944ൽ മങ്ക് അന്തരിച്ചു. നാസികളുടെ കൈയിൽപ്പെടാതെ മങ്കിന്റെ എഴുപത്തിനാലു പെയ്ൻറിങ്ങുകൾ തോമസ് രക്ഷപെടുത്തുകയായിരുന്നു.
## പുറം കണ്ണികൾ
* Munch Museum, Oslo, Norway 
* Gallery Munch - Løten, Norway 
* Edvard Munch - Biography & Paintings 
* 
* Fineman, Mia (22 November 2005). "Existential Superstar". *[[Slate (magazine)]]*.
* Munch and The Scream - Discussion in the In Our Time series on the BBC.

## അവലംബം


വർഗ്ഗം:ചിത്രകല
പി.ആർ. ചന്ദ്രൻ

ഒരു മലയാള നാടക കൃത്തും നാടകസംവിധായകനും സാംസ്‌കാരിക പ്രവർത്തകനുമാണ്  **പി.ആർ. ചന്ദ്രൻ** ( - 3 മേയ് 2012).നാടകരംഗത്ത് ഏറെ മാറ്റങ്ങൾക്ക് തിരികൊളുത്തിയ ചന്ദ്രന്റെ നിരവധി നാടകങ്ങൾ ഇന്ത്യയിലെ വിവിധ സർവകലാശാലകളിലെ പുസ്തകങ്ങളായിരുന്നു. നാടകത്തിനുള്ള കേരള സാഹിത്യ അക്കാദമി അവാർഡ് നേടിയിട്ടുണ്ട്.
## ജീവിതരേഖ
കെ.എസ്.ആർ.ടി.സി. യിൽ വിവിധ വിഭാഗങ്ങളിൽ പ്രവർത്തിച്ച് ഡി.ടി.ഒ. ആയി വിരമിച്ചു. 1970-80 കാലഘട്ടത്തിൽ സ്റ്റേജ്, റേഡിയോ നാടകങ്ങളിലൂടെ സ്വന്തമായ തട്ടകമൊരുക്കിയെടുത്ത ചന്ദ്രന്റെ നാടകങ്ങൾ ഇന്ത്യയിൽ വിവിധ ഭാഗങ്ങളിൽ അവതരിപ്പിച്ചിട്ടുണ്ട് അക്കൽദാമ, അഹല്യ, തടവുകാർ എന്നീ കൃതികൾ വിവിധ സർവകലാശാലകൾ പാഠപുസ്തകങ്ങളാക്കി. ഇതിൽ അക്കൽദാമ ഇന്ത്യയിലെ വിവിധ ഭാഷകളിലേക്ക് ഭാഷാന്തരം ചെയ്തു. അക്കൽദാമ, മിഥ്യ, അഹല്യ എന്നീ നാടകകൃതികൾ ചലച്ചിത്രങ്ങളായി. കാമം ക്രോധം മോഹം എന്ന പേരിലാണ് മിഥ്യ തീയേറ്ററുകളിലെത്തിയത്. നടനും നിർമ്മാതാവുമായ മധുവാണ് അക്കൽദാമയും കാമം ക്രോധം മോഹവും സംവിധാനം ചെയ്തത്.

## കൃതികൾ
*അക്കൽദാമ
*അവനെ ക്രൂശിക്ക
*ദി ഗ്യാപ്പ്
*സാലഭഞ്ജിക
*തീരം തേടുന്ന തിരകൾ 
*ജ്വാല
*വിസ്മൃതി
*ജ്വാലാമുഖികളുടെ സംഘഗാനം
*തടവുകാർ 
*തമസോമാ
*സത്യം ശിവം സുന്ദരം
*ഹരിശ്രീ
*അലഞ്ഞു തിരിയുന്ന ആത്മാവ്
*ഉണർന്ന ജീവിതം
*കണ്ണാടി, 
*സെക്‌സ് 21,
*അപ്രിയ സത്യം
*അഹല്യ

## പുരസ്കാരങ്ങൾ
*കേന്ദ്രസാംസ്‌ക്കാരിക വകുപ്പിന്റെ ഗവേഷണപഠനങ്ങൾക്കുള്ള സീനിയർ ഫെലോഷിപ്പ് 
*കേരള സാഹിത്യ അക്കാദമി അവാർഡ്.
*കേരള സംഗീത നാടക അക്കാദമി അവാർഡ്

## അവലംബം


വർഗ്ഗം:മലയാളനാടകകൃത്തുക്കൾ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:നാടകത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
സംസ്ഥാനപാത 23 (കേരളം)

ഇന്ത്യയിലെ കേരള സംസ്ഥാനത്തെ ഒരു സംസ്ഥാനപാതയാണ് **SH 23 (സംസ്ഥാനപാത 23)**. പാലക്കാട് ജില്ലയിലെ ഷൊർണ്ണൂർ റെയിൽവേ സ്റ്റേഷനിൽ നിന്നും ആരംഭിച്ച്, പെരിന്തൽമണ്ണക്ക് ശേഷമുള്ള സംസ്ഥാനപാത 24-ൽ ആണ് ഈ പാത അവസാനിക്കുന്നത്. 39.3 കിലോമീറ്റർ നീളമുണ്ട്.

## കടന്നു പോകുന്ന സ്ഥലങ്ങൾ
ഷൊർണ്ണൂർ റെയിൽവേ സ്റ്റേഷൻ - പട്ടാമ്പി നെല്ലു ഗവേഷണ കേന്ദ്രം - (പൊള്ളാച്ചി റോഡ് തുടങ്ങുന്നു) - ശങ്കരമംഗലം കവല - ചെറുകര - പെരിന്തൽമണ്ണ കവല - സംസ്ഥാനപാത 24-ൽ ചേരുന്നു.

## അവലംബം
സംസ്ഥാനപാത 21 (കേരളം)

ഇന്ത്യയിലെ കേരള സംസ്ഥാനത്തെ ഒരു സംസ്ഥാനപാതയാണ് **SH 21 (സംസ്ഥാനപാത 21)**. തൃശ്ശൂർ ജില്ലയിലെ ചാലക്കുടിയിൽ നിന്നും ആരംഭിച്ച്, കേരള-തമിഴ്നാട് അതിർത്തിയായ തമിഴ്നാടിലെ കോയമ്പത്തൂർ ജില്ലയിലെ ആനമലയിലാണ് ഈ പാത അവസാനിക്കുന്നത്. 86 കിലോമീറ്റർ നീളമുണ്ട്.

## കടന്നു പോകുന്ന സ്ഥലങ്ങൾ
ചാലക്കുടി (ദേശീയപാത 544) - ആതിരപ്പള്ളി - വാഴച്ചാൽ - പെരിങ്ങൽക്കുത്ത് - ഷോളയാർ വൈദ്യുതോത്പാദന കേന്ദ്രത്തിലേക്കുള്ള റോഡ് - ആനമല - സംസ്ഥാന അതിർത്തി.

## അവലംബം
ചേരാക്കൊക്കൻ

**ചേരാക്കൊക്കൻ** (ആംഗലേയം:'Asian openbill ')  ( *Anastomus oscitans*) കൊറ്റി കുടുംബത്തിലെ ഒരു പക്ഷിയാണ്‌. ഞവുഞ്ഞിപ്പൊട്ടൻ എന്നും തൃശ്ശൂർ ഭാഗങ്ങളിൽ വിളിയ്ക്കാറുണ്ട്.

## സാമാന്യ വിവരണം

കേരളത്തിൽ സാധാരണ കാണുന്ന ഒരു കൊറ്റിയാണ്‌ ചേരാക്കൊക്കൻ.  ഒരു മീറ്ററിൽ താഴെ പൊക്കമുള്ള ഇതിനു വെള്ളനിറമോ (പ്രജനനകാലത്ത്) വെളുപ്പു കലർന്ന ചാരനിറമോ (പ്രജനനേതര കാലത്ത്) ആണ് .ചുവപ്പുകലർന്ന കറുത്ത നിറമുള്ള ചുണ്ടും കമാനാകൃതിയിൽ ചേരുന്ന മേൽക്കൊക്കും കീഴ്ക്കൊക്കും അതിനിടയിലെ വിടവും  കൊണ്ട് ഈ പക്ഷിയെ എളുപ്പത്തിൽ തിരിച്ചറിയാം.

## ആഹാരം
കുളങ്ങളിലും ചതുപ്പു നിലങ്ങളിലും ഒറ്റയ്ക്കോ, രണ്ടുമൂന്നെണ്ണമുള്ള കൂട്ടമായോ ചേരാക്കൊക്കൻ ഇരതേടുന്നു. ഒച്ച്, കക്ക‍, ഞണ്ട് , മീൻ തുടങ്ങിയവയാണ്‌ ഭക്ഷണം.  ഒച്ചുകളുടെയും കക്കകളുടെയും കടുപ്പമുള്ള തോട് നിഷ്പ്രയാസം പൊളിച്ച് മാംസമെടുക്കാൻ ഇവ വിടവുള്ള കൊടിൽപോലെയുള്ള കൊക്ക് ഉപയോഗിക്കുന്നു.

## ആവാസം
കരിങ്കൊക്ക്, വാത്ത, കടൽക്കാക്ക തുടങ്ങിയ പക്ഷികളോടൊപ്പം ചേർന്ന് വലിയ കോളനികളിലാണ്‌ ചേരാക്കൊക്കൻ  കൂടു കെട്ടാറ്‌. വൃത്താകാരമായ തട്ടുപോലെ ചുള്ളിക്കമ്പുകൾ നിരത്തിയുണ്ടാക്കിയ കൂടിന്റെ നടുഭാഗത്തുള്ള കുഴിയിൽ ജലസസ്യങ്ങളുടെ തണ്ടും ഇലകളും നിരത്തിയിടും. ഒരു സമയം മൂന്നോ നാലോ വെളുത്ത മുട്ടകൾ ഇടാറുണ്ട്. 

## ചിത്രശാല

File:ചേരാക്കൊക്കൻ_Asian_Openbill.JPG|ചേരാക്കൊക്കൻ 
File:Anastomus oscitans12.JPG|മറ്റു പക്ഷികളോടൊപ്പം തൃശ്ശൂർ കോൾപ്പാടത്ത്
File:Asian open bill kottayam kerala.jpg|thumb|ചേരാക്കൊക്കൻ, പഴയിടത്തിനു സമീപം മണിമലയാറ്റിൽ
Bird watching and bird photography session wiki loves birds india 2025 12.jpg
Punchakari wetland bird walk and educational program photos 15.jpg


## അവലംബം
 

വർഗ്ഗം:കൊക്കുകൾasdas
വർഗ്ഗം:കേരളത്തിലെ പക്ഷികൾ
കൃത്യം (ചലച്ചിത്രം)

വിജി തമ്പി സംവിധാനം ചെയ്ത് പൃഥ്വിരാജ് സുകുമാരൻ ഇരട്ട കഥാപാത്രങ്ങളെ അവതരിപ്പിച്ച് 2005-ൽ പുറത്തിറങ്ങിയ മലയാളചലച്ചിത്രമാണ് ***കൃത്യം***.

## അഭിനേതാക്കൾ

## പുറത്തേക്കുള്ള കണ്ണികൾ
* 

വർഗ്ഗം:2005-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വിജി തമ്പി സംവിധാനം ചെയ്ത ചലച്ചിത്രങ്ങൾ
ശ്രീകണ്ഠദത്ത നരസിംഹരാജ വൊഡയാർ

1939 മുതൽ 1950 വരെ മൈസൂർ നാട്ടുരാജ്യം ഭരിച്ചിരുന്ന വൊഡയാർ രാജവംശത്തിലെ 1974-മുതൽ 2013-വരെയുള്ള അധിപനായിരുന്നു **ശ്രീകണ്ഠദത്ത നരസിംഹരാജ വൊഡയാർ**. 1950 ഫെബ്രുവരി 20-ന് ജനിച്ച ഇദ്ദേഹം 1974-ൽ പിതാവ് ജയചാമരാജേന്ദ്ര വൊഡയാറിന്റെ മരണത്തോടെ രാജപദവിയിൽ എത്തി. ഇദ്ദേഹം സ്വതന്ത്ര ഇന്ത്യയുടെ എട്ടാമത്തെതും ഒൻപതാമത്തേതും പതിനൊന്നാമത്തേതും പതിമൂന്നാമത്തേതും ലോ‌ക്‌സഭകളിൽ അംഗമായിരുന്നു.

2013 ഡിസംബർ 10-ന് ബാംഗ്ലൂരിൽ വെച്ച് ഹൃദയാഘാതം മൂലം അദ്ദേഹം മരണമടഞ്ഞു.

## ഇതും കാണുക
വൊഡയാർ രാജകുടുംബം

## പുറത്തേക്കുള്ള കണ്ണി
* മൈസൂർ കൊട്ടാരത്തിന്റെ വെർച്വൽ ടൂർ 

## അവലംബം

വർഗ്ഗം:മൈസൂർ രാജാക്കന്മാർ
വർഗ്ഗം:എട്ടാം ലോക്‌സഭയിലെ അംഗങ്ങൾ
വർഗ്ഗം:ഒൻപതാം ലോക്‌സഭയിലെ അംഗങ്ങൾ
വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
വർഗ്ഗം:പതിമൂന്നാം ലോക്‌സഭയിലെ അംഗങ്ങൾ
വർഗ്ഗം:1953-ൽ ജനിച്ചവർ
യം

ആർ.പി.എം ഉപയോഗിക്കുന്ന ലിനക്സ് വിതരണങ്ങളിൽ പാക്കേജുകൾ കൈകാര്യം ചെയ്യാനുപയോഗിക്കുന്ന സോഫ്റ്റ്‍വെയറാണ് **യെല്ലോ ഡോഗ് അപ്ഡേറ്റർ അഥവാ യം**.  ഇത് ഗ്നൂ അനുമതി പത്രപ്രകാരം പുറത്തിറക്കിയിട്ടുള്ള ഒരു സ്വതന്ത്രസോഫ്റ്റ്‍വെയറാണ്. ഒരു കൂട്ടം പ്രോഗ്രാമർമാർ സെത് വിദാലിന്റെ നേതൃത്വത്തിലാണ് ഇത് നിർമ്മിച്ചത്. കമാന്റ് ലൈൻ സമ്പർക്കമുഖമാണ് യം-ന് ഉള്ളത്. എന്നാൽ ചിത്രസമ്പർക്കമുഖം ഉപയോഗിക്കുന്ന ചില സോഫ്റ്റ്‍വെയറുകൾ യം ഉപയോഗിക്കാനായി രൂപപ്പെടുത്തിയിട്ടുണ്ട്. യം-ന് ഒരു കമാൻഡ്-ലൈൻ ഇന്റർഫേസ് ഉണ്ടെങ്കിലും, മറ്റ് പല ടൂളുകളും യം പ്രവർത്തനത്തിന് വേണ്ടി ഗ്രാഫിക്കൽ യൂസർ ഇന്റർഫേസ് നൽകുന്നു.

ഡ്യൂക്ക് സർവ്വകലാശാലയിലെ ഭൗതികശാസ്ത്രവിഭാഗത്തിലുള്ള റെഡ്ഹാറ്റ് ലിനക്സ് വിതരണങ്ങളിൽ മെച്ചപ്പെടുത്തുന്നതിനാണ് പ്രധാനമായും യം നിർമ്മിച്ചത്. യെല്ലോഡോഗ് അപ്ഡേറ്ററിനെ പൊളിച്ച് എഴുതിയാണ് യം നിർമ്മിച്ചത്. റെഡ് ഹാറ്റ് എന്റർപ്രൈസ് ലിനക്സ്, ഫെഡോറ, സെന്റ് ഒ.എസ്. എന്നിവയിലെല്ലാം യം ഉപയോഗിച്ചുവരുന്നു.

യാന്ത്രിക അപ്‌ഡേറ്റുകളും പാക്കേജും ആർ‌പി‌എം അധിഷ്‌ഠിത വിതരണങ്ങളിലുള്ള ഡിപൻഡൻസി മാനേജ്‌മെന്റും യം അനുവദിക്കുന്നു. ഡെബിയനിൽ നിന്നുള്ള അഡ്വാൻസ്ഡ് പാക്കേജ് ടൂൾ (APT) പോലെ, യം സോഫ്‌റ്റ്‌വെയർ റിപ്പോസിറ്ററികളിൽ (പാക്കേജുകളുടെ ശേഖരം) പ്രവർത്തിക്കുന്നു, അവ ലോക്കലായി  അല്ലെങ്കിൽ ഒരു നെറ്റ്‌വർക്ക് കണക്ഷൻ വഴി ആക്‌സസ് ചെയ്യാൻ കഴിയും. 

ഹുഡിന് കീഴിൽ, യം ആർപിഎമ്മിനെ ആശ്രയിച്ചിരിക്കുന്നു, ഇത് സോഫ്റ്റ്‌വെയറിന്റെ ഡിജിറ്റൽ വിതരണത്തിനുള്ള ഒരു പാക്കേജിംഗ് സ്റ്റാൻഡേർഡാണ്, അത് പ്രസ്‌തുത സോഫ്‌റ്റ്‌വെയറിന്റെ കർത്തൃത്വവും സമഗ്രതയും പരിശോധിക്കുന്നതിന് ഹാഷുകളും ഡിജിറ്റൽ സിഗ്‌നേച്ചറുകളും സ്വയമേവ ഉപയോഗിക്കുന്നു; സമാനമായ സേവനം നൽകുന്ന ചില ആപ്പ് സ്റ്റോറുകളിൽ നിന്ന് വ്യത്യസ്തമായി, ഉപയോക്താക്കൾക്ക് പാക്കേജുകൾ പകർത്തുന്നതിനുള്ള ഉടമസ്ഥാവകാശ നിയന്ത്രണങ്ങൾക്ക്  യം അല്ലെങ്കിൽ ആർപിഎം ബിൽറ്റ്-ഇൻ പിന്തുണ നൽകുന്നില്ല.
## ഗ്രാഫിക്കൽ സമ്പർക്കമുഖങ്ങൾ
*പാക്കേജ് കിറ്റ്
*പിറൂട്ട്
*പപ്പ്
*യം എക്സ്റ്റെന്റർ
## അവലംബം
വർഗ്ഗം:സ്വതന്ത്ര പാക്കേജ് മാനേജ്മെന്റ് സിസ്റ്റം
വർഗ്ഗം:റെഡ് ഹാറ്റ് എന്റർപ്രൈസ് ലിനക്സ്
ഗ്ലാസ്സ് ട്രാൻസീഷൻ

ക്ലിപ്തരൂപമില്ലാത്ത (amorphous) ഖരപദാർത്ഥങ്ങൾ, താപമേൽക്കുമ്പോൾ  മുഴുവനായി ഉരുകിയൊലിക്കുന്നതിനു മുമ്പ് മൃദുവും ഇലാസ്തികതയുളളതുമായ ഒരു അവസ്ഥയിലൂടെ കടന്നു പോകുന്നു.  ഈ  മാറ്റമാണ് **ഗ്ലാസ്-ലിക്വിഡ് ട്രാൻസീഷൻ** അഥവാ **ഗ്ലാസ്സ് ട്രാൻസീഷൻ**.  ഈ മാറ്റം ആരംഭിക്കുന്ന താപമാനത്തെ  ഗ്ലാസ് ട്രാൻസീഷൻ താപമാനം (glass transition temperature)  എന്നു പറയുന്നു. Tg എന്ന സംജ്ഞയാണ് ഇതിനുപയോഗിക്കാറ്. ഗ്ലാസ്സ്, അമോർഫസ് പോളിമറുകൾ എന്നിവ ഈ സ്വഭാവവിശേഷം പ്രദർശിപ്പിക്കുന്ന പദാർത്ഥങ്ങളിൽ പെടുന്നു.

### പ്രത്യേകതകൾ
ദ്രവണാങ്കത്തെയോ (melting point) ക്വഥനാങ്കത്തെയോ (boiling point) പോലെ സുനിർവിചിതമായ ഒരു താപമാനമല്ല Tg. രാസഘടനയനുസരിച്ച്  സ്ഫടികങ്ങളുടെ Tg 150oC മുതൽ 1200 oC വരെയാകാം. പോളിമറുകളുടെ കാര്യത്തിലാണെങ്കിൽ രാസഘടന, ശൃംഖലാഘടന, ശൃംഖലാ സംഞ്ചയനരീതി, ക്രിസ്റ്റലൈനിറ്റിയുടെ തോത്, എന്നിവയെല്ലാം Tgയെ സ്വാധീനിക്കുന്നു.

ഉറച്ചതെങ്കിലും എളുപ്പം ഒടിയുന്ന അവസ്ഥയാണ് സ്ഫടികാവസ്ഥ അഥവാ ഗ്ലാസ്സി സ്റ്റേറ്റ് (glassy state). ഈ അവസ്ഥയിൽ  ശൃംഖലകൾക്ക് ചലനശേഷി ഉണ്ടാവില്ല, അവ സ്വസ്ഥാനങ്ങളിൽ ഉറച്ചിരിക്കും. താപമാനം വർദ്ധിക്കുന്നതോടെ ഊർജ്ജസ്വലരാവുന്ന ശൃംഖലകൾക്ക് ചലനാത്മകത കൈ വരുന്നു. എന്നാൽ കെട്ടുപിണഞ്ഞു കിടക്കുന്നതിനാൽ തുടക്കത്തിൽ ഭാഗികമായ പാർശ്വ ചലനങ്ങളേ സാധ്യമാകുന്നുളളു. ഇങ്ങനെ ഇളകുന്നതിനു കൂടുതൽ വ്യാപ്തി (Free volume) ആവശ്യമായി വരുന്നു. കൂടുതൽ താപോർജ്ജം വലിച്ചടുത്ത് പതുക്കെ പതുക്കെ, ശൃംഖലകൾ ഏറെക്കുറെ വേറിട്ട് കൂടുതൽ സ്വാതന്ത്ര്യത്തോടെ ചലിക്കാറാകുന്നു. പദാർത്ഥം മൃദുവാകയും ഒടുവിൽ  പൂർണ്ണമായി ദ്രവീകരിക്കുകയും ചെയ്യുന്നു. 
 
പ്ലാസ്റ്റിക്കുകളെ മൃദുവാക്കുവാനായി ഉപയോഗിക്കപ്പെടുന്ന രാസസംയുക്തങ്ങളാണ് പ്ലാസ്റ്റിസൈസറുകൾ എളുപ്പത്തിലൊടിയുന്ന പദാർത്ഥ സ്വാഭാവത്തെ ഇല്ലാതാക്കി, Tg താപമാനം താഴ്ത്തുകയാണ് ഇവ ചെയ്യുന്നത്. ഓരോ പോളിമറിനും അതിൻറേതായ ഭൌതികരാസഗുണങ്ങളനുസരിച്ച്, പ്രത്യേകം പ്രത്യേകം പ്ലാസ്റ്റിസൈസറുകൾ ആണ് ഉപയോഗിക്കേണ്ടത്.


Material*T*g (°C)
Tyre rubber−70


പോളിപ്രോപ്പിലീൻ (atactic)−20
പോളിപ്രോപ്പിലീൻ (isotactic)0
പോളി-3-ഹൈഡ്രോക്സി ബ്യൂട്ടറേറ്റ്, (PHB)15
പോളി വൈനൈൽ അസറ്റേറ്റ് (PVAc)30
പോളി എഥിലീൻ ടെറാഥാലേറ്റ് (PET)70
പോളി വൈനൈൽ ക്ലോറൈഡ് (PVC)80
പോളി വൈനൈൽ ആൽക്കഹോൾ (PVA)85
പോളി സ്റ്റൈറീൻ95
പോളി മീഥൈൽ മീഥാക്രിലേറ്റ് (atactic)105
പോളികാർബണേറ്റ്145
പോളിനോർബോറേൻ]]215


### അവലംബം


വർഗ്ഗം: പോളിമറുകൾ
കുറവൻതോട്

ആലപ്പുഴയിലെ പുന്നപ്ര തെക്ക് ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമം ആണ് **കുറവൻതോട്**. ഈ ഗ്രാമത്തിന്റെ അതിർത്തിയിലൂടെ ഒഴുകുന്ന തോട് ആണ് ഈ സ്ഥലത്തിനു കുറവൻതോട് എന്ന പേര് നൽകിയത്

## പുറത്തേക്കുള്ള കണ്ണികൾ
പോളി വൈനൈൽ അസറ്റേറ്റ്

പോളി വൈനൈൽ അസറ്റേറ്റ്,  PVAc, PVA, എന്നീ പേരുകളിലും അറിയപ്പെടുന്ന  ഈ അമോർഫസ് പോളിമർ വളരെയധികം വാണിജ്യപ്രാധാന്യമുളള തെർമോപ്ലാസ്റ്റിക്  ആണ്. മരപ്പണിക്കാവശ്യമായ പശകളിലെല്ലാം തന്നെ മുഖ്യ ഘടകം  പോളി വൈനൈൽ അസറ്റേറ്റ് ആണ്. 
### രസതന്ത്രം
വൈനൈൽ അസറ്റേറ്റ് ഏകകം പോളിമറീകരിച്ചാണ് പോളിവൈനൈൽ അസറ്റേറ്റ് ഉണ്ടാക്കുന്നത്. എമൾഷൻ രീതിയാണ് കൂടുതൽ സൌകര്യപ്രദം. അസറ്റേറ്റ് ഗ്രൂപ്പുകൾ ഹൈഡ്രോലൈസ് ചെയ്താണ് പോളി വൈനൈൽ ആൽക്കഹോൾ നിർമ്മിക്കുന്നത്. 
### സ്വഭാവവിശേഷതകൾ
PVAcയുടെ T<sub>g</sub>, 30oC നു താഴെയാണ്. അതുകൊണ്ട് സാധാരണ താപനിലയിൽ  പോളിമർ തരികൾ ഒട്ടിപ്പിടിക്കുന്നു. ഇവ ഉണക്കിയെടുക്കണമെങ്കിൽ  ഒട്ടിപ്പിടിക്കാതിരിക്കാനായി പ്രത്യേക രാസവസ്തുക്കൾ ചേർക്കേണ്ടതുണ്ട്. എന്നിരിക്കിലും ഈ വിശേഷത കാരണവും, എത്രവേണമെങ്കിലും ചവച്ചരക്കാമെന്നതുകൊണ്ടും ( masticate) ച്യൂയിംഗ് ഗം നിർമ്മിക്കാനുപയോഗപ്പെടുന്നു. 
### ഉപയോഗമേഖലകൾ
എമൾഷൻ രൂപത്തിലാണ് പോളിവൈനൈൽ അസറ്റേറ്റ് വിപണിയിലെത്തുന്നത്. ഇത് മുഴുവനും  പശയും പെയിൻറ ും ഉണ്ടാക്കാനാണ്  ഉപയോഗപ്പെടുന്നത്
### അവലംബം
#
#
#
#
#Poly vinylacetate adhesives 
വർഗ്ഗം :പോളിമറുകൾ
എം.എൽ.എ. മണി പത്താം ക്ലാസ്സും ഗുസ്തിയും

ശ്രീജിത്ത് പലേരി സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***എം.എൽ.എ. മണി പത്താം ക്ലാസ്സും ഗുസ്തിയും***. കലാഭവൻ മണി കേന്ദ്രകഥാപാത്രത്തെ അവതരിപ്പിക്കുന്ന ഈ ചിത്രത്തിൽ വിദ്യ ആണ് നായിക. ടി.എ. ഷാഹിദ് ആണ് തിരക്കഥ രചിച്ചിരിക്കുന്നത്. കലാഭവൻ മണി തന്നെയാണ് ഗാനങ്ങൾ സംഗീതം ചെയ്ത് പാടിയിരിക്കുന്നത് എന്ന പ്രത്യേകതയും ഈ ചിത്രത്തിനുണ്ട്.

## അഭിനേതാക്കൾ
* കലാഭവൻ മണി – മണികണ്ഠൻ
* സിദ്ദിഖ് – ബെഞ്ചമിൻ മാർട്ടിൻ
* വിദ്യ – മീനാക്ഷി
* ലെന – ലക്ഷ്മിപ്രിയ
* സാധിക – പാർവ്വതി
* വിജയരാഘവൻ – വർക്കി
* ബാബു നമ്പൂതിരി – അസനാർ മാഷ്
* ഹരിശ്രീ അശോകൻ – പുഷ്കരൻ
* ഷമ്മി തിലകൻ – അമീർ ഹുസ്സൈൻ

## സംഗീതം

## അവലംബം

## പുറത്തേക്കുള്ള കണ്ണികൾ
* ''എം.എൽ.എ. മണി പത്താം ക്ലാസ്സും ഗുസ്തിയും''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
മൈക്കൽസൺ മോർലി പരീക്ഷണം

thumb|300px
1887യിൽ നടത്തിയ മൈക്കൽസൺ മോർലി പരീക്ഷണത്തിന്റെ ലക്ഷ്യം പദാർത്ഥങ്ങളും ലൂമിനിഫെറസ് ഈതെറും തമ്മിലുള്ള ആപേക്ഷിക ചലനം നിരീക്ഷിക്കുക എന്നതായിരുന്നു.
ആൽബർട്ട് അബ്രഹാം മൈക്കൾസൺ(Albert Abraham Michelson), എഡ്വാർഡ് മോർലി(Edward Morley) എന്നിവർ ചേർന്നാണ് ഈ പരീക്ഷണം നടത്തിയത്.അക്കാലത്തു പ്രകാശതരംഗങ്ങൾക്ക് സഞ്ചാരിക്കാൻ ഒരു മാധ്യമം ആവശ്യമാണെന്നും ലൂമിനിഫെറസ് ഈതെർ എന്ന സർവവ്യാപിയായ ഒരു മാധ്യമത്തിൽ കൂടെയാണ് പ്രകാശം സഞ്ചരിക്കുന്നത് എന്നും ഒരു വാദം ഉണ്ടായിരുന്നു.  മൈക്കൽസൺ മോർലി പരീക്ഷണത്തിന്റെ പരാജയം ഈ വാദം തെറ്റാണു എന്ന് തെളിയിച്ചു. 

## അവലംബം

വർഗ്ഗം:പരീക്ഷണങ്ങൾ
വർഗ്ഗം:ഭൗതികശാസ്ത്രത്തിലെ പരീക്ഷണങ്ങൾ
സംസ്ഥാനപാത 19 (കേരളം)

ഇന്ത്യയിൽ കേരള സംസ്ഥാനത്തെ ഒരു സംസ്ഥാനപാതയാണ് **SH 19 (സംസ്ഥാനപാത 19)**. ഇടുക്കി ജില്ലയിലെ മൂന്നാറിൽ നിന്നും ആരംഭിച്ച്, ഇടുക്കി ജില്ലയിലെ കുമളി എന്ന പ്രദേശത്താണ് ഈ പാത അവസാനിക്കുന്നത്. 106 കിലോമീറ്റർ നീളമുണ്ട്.

## കടന്നു പോകുന്ന സ്ഥലങ്ങൾ
മൂന്നാർ (മൂന്നാർ ടോപ് സ്റ്റേഷൻ ഹൈവേയിൽ 0/2 കി. മി. യിൽ തുടങ്ങുന്നു) - ദേവികുളം ടൗൺ - പൂപ്പാറ (കുമ്പൻപാറ റോഡ് തുടങ്ങുന്നു) - പൂപ്പാറ - ബോഡിമേട്ടു റോഡ് തുടങ്ങുന്നു - ശാന്തമ്പാറ കവല – ഉടുമ്പഞ്ചോല ടൗൺ - വട്ടപ്പാറ കവല - അമരാവതി - കുമളി (കോട്ടയം കുമളി ഹൈവേയിൽ ചേരുന്നു)

## അവലംബം
പോളി വൈനൈൽ ആൽക്കഹോൾ

PVOH, PVA എന്നീ പേരുകളിലും അറിയപ്പെടുന്ന, ജലത്തിൽ ലയിക്കുന്നപോളിമറുകളിലൊന്നാണ് **പോളി വിനൈൽ ആൽക്കഹോൾ**. പരൽ ഘടനയില്ലെങ്കിലും, നാരുകളായി വലിച്ചു നീട്ടാൻ പറ്റും. ചൂടാക്കുമ്പോൾ, 150oC നോടടുത്ത്, ഉരുകുന്നതിനു മുമ്പു തന്നെ വിഘടിക്കുന്നതിനാൽ   തെർമോപ്ലാസ്റ്റിക് എന്ന നിലയിൽ ഉപകാരപ്പെടുന്നില്ല.

തണുത്ത വെളളത്തിൽ പതുക്കേയും   ചൂടു വെളളത്തിൽ വേഗത്തിലും ലയിക്കുന്നു. ഈ ജലലായനികൾക്ക് സ്ഥിരത പോര. അമ്ലത്തിൻറെയോ, ക്ഷാരത്തിൻറെയോ വളരെ കുറഞ്ഞ അംശം ഉണ്ടായാൽ മതി, സങ്കീർണ്ണവും, മാറ്റാനൊക്കാത്തതുമായ ഒട്ടനവധി രാസപ്രക്രിയകളുടെ ( രാസകുരുക്കുകളടക്കം)  ഫലമായി ഹൈഡ്രോജെൽ ആയി മാറുന്നു. 

പല എമൾഷനുകളിലും പോളി വിനൈൽ ആൽക്കഹോൾ സാന്ദ്രകാരകമായി ( thickening agent)ഉപയോഗിക്കുന്നു. വിനൽ( vinal)എന്ന പേരിൽ വിപണിയിലുളള നാരുകൾ, രാസപരിണാമത്തിനു വിധേയമാക്കപ്പെട്ട പോളി വൈനൈൽ ആൽക്കഹോൾ നാരുകളാണ്. നനഞ്ഞ അവസ്ഥയിലുളള ശുദ്ധപോളി വിനൈൽ ആൽക്കഹോൾ നാരുകൾ  ഫോർമാൽഡിഹൈഡുമായി രാസപ്രവർത്തനത്തിൽ ഏർപ്പെടുമ്പോൾ  സമീപസ്ഥരായ ഹൈഡ്രോക്സിൽ ഗ്രൂപ്പുകൾ ബന്ധിപ്പിക്കപ്പെടുന്നു. ഈ രാസപരിണാമം മൂലം ജലവിലയനം അസാദ്ധ്യമാകുന്നു. 

### അവലംബം
#
#
#
#
#
വർഗ്ഗം : പോളിമറുകൾ
സംസ്ഥാനപാത 18 (കേരളം)

ഇന്ത്യയിലെ കേരള സംസ്ഥാനത്തെ ഒരു സംസ്ഥാനപാതയാണ് **SH 18 (സംസ്ഥാനപാത 18)**. ഇടുക്കി ജില്ലയിലെ മൂന്നാറിൽ നിന്നും ആരംഭിച്ച്, കേരള-തമിഴ്നാട് സംസ്ഥാന അതിർത്തിയിലാണ് ഈ പാത അവസാനിക്കുന്നത്. 57.3 കിലോമീറ്റർ നീളമുണ്ട്.

## കടന്നു പോകുന്ന സ്ഥലങ്ങൾ
മൂന്നാർ (ആലുവ മൂന്നാർ റോഡിൽ 113/6 കി.മി.യിൽ തുടങ്ങുന്നു) - മാട്ടുപ്പെട്ടി ഡാം - ഇൻഡോ സ്വിസ്സ് പ്രോജക്റ്റ് ഗേറ്റ് - ടോപ് സ്റ്റേഷൻ - സംസ്ഥാന അതിർത്തി - റോഡ് തമിഴ്നാട്ടിലേക്കു പോകുന്നു

## അവലംബം
സംസ്ഥാനപാത 17 (കേരളം)

ഇന്ത്യയിലെ കേരള സംസ്ഥാനത്തെ ഒരു സംസ്ഥാനപാതയാണ് **SH 17 (സംസ്ഥാനപാത 17)**. ഇടുക്കി ജില്ലയിലെ മൂന്നാറിൽ നിന്നും ആരംഭിച്ച്, കേരള-തമിഴ്നാട് സംസ്ഥാന അതിർത്തി പിന്നിട്ട് ഉടുമൽപ്പേട്ടിലേക്കുള്ള റോഡിലാണ് ഈ പാത അവസാനിക്കുന്നത്. 85 കിലോമീറ്റർ നീളമുണ്ട്.

## കടന്നു പോകുന്ന സ്ഥലങ്ങൾ
മൂന്നാർ (ആലുവ - മൂന്നാർ ഹൈവേയിൽ നിന്നും തുടങ്ങുന്നു) - രാജമുടിയിലേക്കുള്ള റോഡ് മറികടക്കുന്നു - ആനക്കാല്പെട്ടി റോഡ് മറികടക്കുന്നു- ചിന്നാറ് നദി (സംസ്ഥാന അതിർത്തി) - റോഡ് ഉടുമൽപ്പെട്ടിലേക്കു തുടരുന്നു.

## അവലംബം

വർഗ്ഗം:കേരളത്തിലെ വിനോദസഞ്ചാരം
റവല്യൂഷണറി മാർക്സിസ്റ്റ് പാർട്ടി

കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്)യിൽ നിന്നും ഏറാമ്മല ഗ്രാമപഞ്ചായത്തിലെ പ്രസിഡന്റ് സ്ഥാനത്തെ തർക്കങ്ങളെ തുടർന്ന് വിട്ടുപോന്നവർ ടി.പി. ചന്ദ്രശേഖരന്റെ നേതൃത്വത്തിൽ കോഴിക്കോട് ജില്ലയിലെ വടകരയ്ക്കടുത്ത്  ഒഞ്ചിയം എന്ന സ്ഥലത്ത് രൂപീകരിച്ച ഇടതുപക്ഷ പാർട്ടിയാണ് **റെവലൂഷ്യണറി മാർക്സിസ്റ്റ്‌ പാർട്ടി (ആർ.എം.പി)**. സി.പി.എമ്മിന് ഏറെ സ്വാധീനം ഉണ്ടായിരുന്ന ഒഞ്ചിയം ഗ്രാമപഞ്ചായത്ത് സി.പി.എമ്മിൽ നിന്ന് റെവലൂഷ്യണറി മാർക്സിസ്റ്റ്‌ പാർട്ടി പിടിച്ചെടുത്തത് ആർ.എം.പിയുടെ നല്ല രീതിയിലുള്ള രാഷ്ട്രീയ സ്വാധീനം അവിടെ കാണിച്ചിരുന്നു.

## സ്ഥാപക നേതാവ്
ആർ.എം.പി. എന്ന് ചുരുക്കെപേരിലറിയപ്പെടുന്ന പാർട്ടിയുടെ സ്ഥാപക നേതാവ് ടി.പി ചന്ദ്രശേഖരനാണ്. 2012 മെയ്‌ 4-ന് രാത്രി 10 മണിക്ക് വടകരക്കടുത്തു വള്ളിക്കാട് വെച്ച് കൊല്ലപ്പെട്ടു. പാതകത്തിന്റെ വിശദവിവരങ്ങൾ ടി.പി. ചന്ദ്രശേഖരൻ വധക്കേസ്‌ എന്ന താളിലുണ്ട്.

## പാർട്ടി രൂപീകരണം
ഏറാമല പഞ്ചായത്തു പ്രസിഡന്റ് സ്ഥാനം എൻ. വേണുവിൽ നിന്ന് ജനതാദളിന് വിട്ടുകൊടുക്കാനുള്ള പ്രാദേശിക സി.പി.ഐ(എം) നേതാക്കളുടെ തീരുമാനത്തിനെതിരെ ടി.പി.ചന്ദ്രശേഖരനും മറ്റ് സഖാക്കളും പ്രതികരിച്ചു. തുടർന്ന് പാർട്ടി വിട്ട് മറ്റു സമാന മനസ്കരായ സഖാക്കളോടുചേർന്ന് 2009-ൽ ഒഞ്ചിയത്ത് റെവല്യൂഷണറി മാർക്സിസ്റ്റ് പാർട്ടി (ആർ.എം.പി) രൂപീകരിക്കുകയായിരുന്നു .

## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ രാഷ്ട്രീയകക്ഷികൾ
സംസ്ഥാനപാത 16 (കേരളം)

ഇന്ത്യയിലെ കേരള സംസ്ഥാനത്തെ ഒരു സംസ്ഥാനപാതയാണ് **SH 16 (സംസ്ഥാനപാത 16)**. എറണാകുളം ജില്ലയിലെ ആലുവയിൽ നിന്നും ആരംഭിച്ച്, ഇടുക്കി ജില്ലയിലെ മൂന്നാറിലെ ഹൈവേയിലാണ് ഈ പാത അവസാനിക്കുന്നത്. 57.3 കിലോമീറ്റർ നീളമുണ്ട്.

## കടന്നു പോകുന്ന സ്ഥലങ്ങൾ
ആലുവ - പോഞ്ഞശ്ശേരി (കിഴക്കമ്പലം റോഡ് തുടങ്ങുന്നു)- മണ്ണൂർ (പോഞ്ഞശ്ശേരി റോഡ് അവസാനിക്കുന്നു - പെരുമ്പാവൂർ (എം സി റോഡ് മറി കടക്കുന്നു) - കൂവപ്പടി (കുറുപ്പമ്പടി - കൂട്ടിക്കൽ റോഡ് മറി കടക്കുന്നു) - (പനേലി- മൂവാറ്റുപുഴ റോഡ് മറി കടക്കുന്നു) - കോതമംഗലം - നേരിയമംഗലം കവല – ചേനപ്പാറ വെള്ളച്ചാട്ടം - ദേവിയാറ് പാലം - അടിമാലി കവല (അടിമാലി - ചിത്തിരപുരം റോഡ് തുടങ്ങുന്നു) - കല്ലാർപുഴ - പള്ളീവാസൽ - മൂന്നാർ ടൗൺ - വടക്കേ അന്തർസംസ്ഥാന റോഡ് തുടങ്ങുന്നു

## അവലംബം
പൂതപ്പാട്ട്‌

മഹാകവി ഇടശ്ശേരി ഗോവിന്ദൻ നായർ എഴുതിയ ഒരു കവിതയാണ് **[http://malayalamkavithakal.com/poothappaattu-edasseri-govindan-nair/ പൂതപ്പാട്ട്]**. മാതൃത്വത്തിന്റെ മഹത്ത്വം വിളിച്ചോതുന്നും പൂത(ഭൂതം)ത്തിന്റെ വികാരങ്ങൾ പങ്കുവെക്കുന്നതുമായ ഈ കൃതി ഇടശ്ശേരിയുടെ പ്രധാന കവിതകളിലൊന്നായി കണക്കാക്കപ്പെടുന്നു.

വടക്കേ മലബാർ (വള്ളുവനാട്) പ്രദേശങ്ങളിൽ കണ്ടുവരുന്ന പൂതൻ എന്ന നാടോടി കലാരൂപവും അതിന്റെ മിത്തുമാണ് കവിതക്ക് ആധാരം.

പലവിധമായ സാങ്കൽപിക കഥകളുടെ 'പൊട്ടിപ്പിരിഞ്ഞും കെട്ടിപ്പിണഞ്ഞും' ഉണ്ടായ ഒരു ദേവതാ സങ്കൽപമാണ് ഈ കവിതയിലെ പൂതമെന്ന് ഇടശ്ശേരിതന്നെ വ്യക്തമാക്കിയിട്ടുണ്ട്.

മലയാള കവിതകളിൽ ഇത്രയധികം ആവിഷ്കാരങ്ങൾക്ക് പാത്രമായ സാഹിത്യകൃതി ഉണ്ടാവില്ല. പലവിധ നൃത്താിഷ്കരങ്ങൾ. ബാലെ, കഥകളി, കഥാപ്രസംഗം, നിഴൽ നാടകം തുടങ്ങി സാധ്യമായ കലാരൂപങ്ങളിലെല്ലാം പൂതപ്പാട്ട് ആവിഷ്കരിക്കപ്പെട്ടുകഴിഞ്ഞു.

യാത്ഥാർത്ഥ്യ ബോധത്തോടെ മണ്ണാനകൊണ്ടും മറ്റും കളിക്കുന്ന കുട്ടികളുടെ ഉന്മാദമോ, കേവലം കഥാകഥന കൗതുകമോ മാത്രമല്ല ഈ കവിതയുടെ പ്രേരണ. അവ നാടോടിക്കഥയിൽ നിന്ന് മനുഷ്യഭാവങ്ങളിലേക്ക് കീറിയ ചാലുകളാണെന്ന് ഡോക്ടർ എം ആർ രാഘവവാരിയർ നിരൂപിക്കുന്നു.

കവിത വായിക്കുന്നതിനും ഓഡിയോ ഡൌൺലോഡ് ചെയ്യുന്നതിനും വേണ്ടി - കവിത ഡൌൺലോഡ് ചെയ്യുക

## അവലംബം
2. പൂതപ്പാട്ടു കവിത - http://malayalamkavithakal.com/poothappaattu-edasseri-govindan-nair/

3. ഇടശ്ശേരി ഗോവിന്ദൻ നായർ  - http://malayalamkavithakal.com/tag/edassery-kavithakal/
സംസ്ഥാനപാത 14 (കേരളം)

ഇന്ത്യയിലെ കേരള സംസ്ഥാനത്തെ ഒരു സംസ്ഥാനപാതയാണ് **SH 14 (സംസ്ഥാനപാത 14)**. കോട്ടയം ജില്ലയിലെ ഈരാറ്റുപേട്ടയിൽ നിന്നും ആരംഭിച്ച്, കോട്ടയം ജില്ലയിലെ പട്ടിത്താനം എന്ന പ്രദേശത്താണ് ഈ പാത അവസാനിക്കുന്നത്. 49.1 കിലോമീറ്റർ നീളമുണ്ട്.

## കടന്നു പോകുന്ന സ്ഥലങ്ങൾ
ഈരാറ്റുപേട്ട - വെള്ളിക്കുളം - വാഗമൺ - (പുള്ളിക്കാനം- ഏലപ്പാറ റോഡിൽ ചേരുന്നു) - പട്ടിത്താനം കവല

## അവലംബം
പോളി അക്രിലോനൈട്രൈൽ

**പോളി അക്രിലോ നൈട്രൈൽ**  ഫൈബറുകളുടെ കൂട്ടത്തിൽ മുൻപന്തിയിൽ നിൽക്കുന്നു. സയനൈഡ് (-CN ) ഗ്രൂപ്പിൻറെ സാന്നിധ്യം ഈ പോളിമറിന്റെ രാസഭൗതിക ഗുണങ്ങളെ കാര്യമായി സ്വാധീനിക്കുന്നു.
## പ്രത്യേകതകൾ
അക്രിലോ നൈട്രൈൽ ആണ് ഏകകം. ഇത് ഫ്രീ റാഡിക്കൽ  പോളിമറീകരണത്തിലൂടെയാണ്  പോളി അക്രിലോ നൈട്രൈൽ ആയി മാറ്റുന്നത്.  അധികമായ ക്രിസ്റ്റലൈനിറ്റി,  വളരെ ഉയർന്ന ദ്രവണാങ്കം,  ലയന സാധ്യത തീരെ കുറവ്, പ്ലാസ്റ്റിസൈസ് ചെയ്യാൻ വഴങ്ങാത്തത്  ഈ വക ബുദ്ധിമുട്ടുകൾ ആദ്യ കാലങ്ങളിൽ തടസ്സമായി നിന്നെങ്കിലും, പിന്നീട് പല പരിഹാരങ്ങളും കണ്ടെത്തിയതോടെ ഇന്ന് പോളി അക്രിലോ നൈട്രൈൽ വളരെ വ്യാവസായിക വാണിജ്യ പ്രാധാന്യമുളള വസ്തുക്കളിലൊന്നായി മാറിയിരിക്കുന്നു. 

അക്രിലിക്  ഫൈബർ  85% അക്രിലോ നൈട്രൈലും, ബാക്കി 15% മറ്റേതെങ്കിലും അനുയോജ്യമായ സഹഏകകങ്ങളുമടങ്ങിയ കോപോളിമർ ആണ്. ഉറപ്പ്, ദാർഢ്യം, ഘർഷണ പ്രതിരോധം,( abrasion resistance),  ഇവ കൂടാതെ,  കറകളും പാടുകളും പറ്റിപ്പിടിക്കുകയില്ല എന്നതും,  അഭിലഷണീയ ഗുണങ്ങളിൽ പെയുന്നു. സ്പർശിക്കുമ്പോൾ രോമവസ്ത്രങ്ങളുടെ( wool) മാർദ്ദവവും മിനുസവുമുളളതിനാൽ  അക്രിലിക്  ഫൈബറിനെ പലപ്പോഴും കൃക്രിമ വൂൾ എന്നും പറയാറുണ്ട് 
## കോപോളിമറുകൾ
അക്രിലോനൈട്രൈൽ, ബ്യൂട്ടാഡൈയീൻ, സ്റ്റൈറീൻ എന്നീ മൂന്ന് ഏകകങ്ങളടങ്ങിയ എബിഎസ്( ABS) പ്ലാസ്റ്റിക്കും, സ്റ്റൈറീനും അക്രിലോനൈട്രൈലും അടങ്ങിയ സാനും(SAN) വളരെ വ്യാവസായിക പ്രാധാന്യമുളള കോപോളിമറുകളാണ്
## കാർബൺ ഫൈബർ
പോളി അക്രിലോനൈട്രലിൽ നിന്ന് കാർബൺ ഫൈബർ ഉണ്ടാക്കാം. ചൂടാക്കിയോ, രാസപ്രേരകങ്ങളുപയോഗിച്ചോ സമീപസ്ഥരായ സയനൈഡ് ഗ്രൂപ്പുകളെ തമ്മിൽ കൂട്ടിക്കെട്ടുകയാണ് ആദ്യം ചെയ്യുന്നത്. ഇതിനെ പിന്നീട്  വിവിധ രാസത്വരകങ്ങളുടെ സാന്നിധ്യത്തിൽ പല ഘട്ടങ്ങളിലായി ഉയർന്ന താപനിലയിലേക്ക്  എത്തിച്ചാണ് കാർബണീകരണം പൂർത്തിയാക്കുന്നത്. അന്തിമ രൂപത്തിന് ഗ്രാഫൈറ്റിന്റെ ഘടനയായിരിക്കും.
## അവലംബം

## പുറംകണ്ണികൾ
#
#
#
#
#
വർഗ്ഗം: പോളിമറുകൾ
വർഗ്ഗം: നാരുകൾ
വർഗ്ഗം:കൃത്രിമ നാരുകൾ
സംസ്ഥാനപാത 15 (കേരളം)

ഇന്ത്യയിലെ കേരള സംസ്ഥാനത്തെ ഒരു സംസ്ഥാനപാതയാണ് **SH 15 (സംസ്ഥാനപാത 15)**. കോട്ടയം ജില്ലയിലെ ഏറ്റുമാനൂരിൽ നിന്നും ആരംഭിച്ച്, എറണാകുളം ജില്ലയിലെ പുളിക്കൽ എന്ന പ്രദേശത്താണ് ഈ പാത അവസാനിക്കുന്നത്. 57.3 കിലോമീറ്റർ നീളമുണ്ട്.

## കടന്നു പോകുന്ന സ്ഥലങ്ങൾ
ഏറ്റുമാനൂർ (എം സി റോഡ് ) - കുറുപ്പുന്തറ - തലയോലപ്പറമ്പ് - വൈക്കം കവല - ഉദയം പേരൂർ - ദേശീയപാത 49 മറികടക്കുന്നു തൃപ്പൂണിത്തുറ കവല - വൈറ്റില - പുളിക്കൽ കവല (ദേശീയപാത 544-ൽ ചേരുന്നു)

## അവലംബം
ബ്രെയ്ടൺ ചക്രം

ഗ്യാസ്‌ ടർബൈനുകളുടെ പ്രവർത്തനം വിശദീകരിക്കുന്ന ഒരു താപഗതിക ചക്രമാണ് **ബ്രെയ്ടൺ ചക്രം**. വായു ശ്വസിക്കുന്ന എൻജിനുകളുടെ പ്രവർത്തനത്തിന് ആധാരം ഈ ചക്രമാണ്.

ആന്തരിക ദഹന യന്ത്രങ്ങളുടെയും ബാഹ്യദഹന യന്ത്രങ്ങളുടെയും പ്രവർത്തനം ബ്രെയ്ടൺ ചക്രം ഉപയോഗിച്ച് വിശദീകരിക്കാം.  

## ചരിത്രം
ജോൺ ബാർബർ എന്ന ഇംഗ്ലീഷ്കാരൻ ഇത് 1791ൽ മുന്നോട്ടു വെക്കുകയും പേറ്റന്റ്‌ സ്വന്തമാക്കുകയും ചെയ്തു. തുടർന്ന് അമേരിക്കൻ എഞ്ചിനീയർ ജോർജ് ബ്രെയ്ടൺ ഈ ചക്രത്തെ കൂടുതൽ വികസിപ്പിച്ചു. 

## അവലംബം

## പുറത്തേക്കുള്ള ലിങ്കുകൾ
*നാസ വെബ്സൈറ്റിലെ ബ്രെയ്ടൺ ചക്രം  ലേഖനം 

വർഗ്ഗം:താപഗതിക ചക്രങ്ങൾ
പേരേലം

ലഘുചിത്രം|വിളവെടുക്കാറായിവരുന്ന പേരേലം
ലഘുചിത്രം|പൂവിട്ടുനിൽക്കുന്ന പേരേലം.
നേപ്പാൾ എന്ന രാജ്യത്തുനിന്നും ഇറക്കുമതി ചെയ്തെത്തുന്നതിനാൽ **നേപ്പാൾ ഏലം** എന്നറിയപ്പെടുന്ന ഏലത്തിനുസമാനമായ ചെടിയാണിത്. സാധാരണ ഏലത്തിൽ നിന്നും അല്പം വലുതാണിവ. ഏലത്തിനുള്ള സാധാരണ ഗുണഗണങ്ങളെല്ലാം ഇവയ്ക്കുണ്ട്. എന്നാൽ ഏലത്തിന്റെയത്ര ഗുണവും മണവും ഇതിനുണ്ടാകില്ല. അമോമം സുബുലേറ്റം (Amomum subulatum) എന്നാണിതിന്റെ ശാസ്ത്രീയനാമം.സിക്കിമിലും പശ്ചിമബംഗാളിലെ ഡാർജിലിംഗ് ജില്ലയിലുമാണ് പേരേലം ധാരാളമായി കൃഷിചെയ്യപ്പെടുന്നത്.ഇടുക്കിയിലും ഈ ഏലം അപൂർവ്വമായി കാണപ്പെടുന്നുണ്ട്.

## വർഗ്ഗീകരണം
സിഞ്ചിബറേസ്യേ ഫാമിലിയിൽ ആൽപീനിയ ട്രൈബസിൽ അമോമം എന്ന ജീനസിലാണ് ഇവ ഉൾപ്പെടുന്നത്. ഗ്രേറ്റർ കാർഡമോമം, ഇന്ത്യൻ കാർഡമോമം, ബംഗാൾ കാർഡമോമം, ബ്രൗൺ കാർഡമോമം, വിംഗ്ഡ് കാർഡമോമം എന്നിങ്ങനെ ബഹുവിധനാമങ്ങൾ ഇവയ്ക്കുണ്ട്. 
## സസ്യശരീരം
അഞ്ചടിയോളം പൊക്കത്തിൽ വളരുന്ന നിത്യഹരിതസസ്യമാണിത്. ഇലകൾ സസ്യകാണ്ഡത്തിന് അഗ്രഭാഗത്തായി കാണപ്പെടുന്നു. മങ്ങിയ ചുവപ്പുനിറമുള്ള കാണ്ഡച്ചുവടും അവിടെ നിന്ന് രൂപപ്പെടുന്ന പൂക്കളും ഇതിന്റെ സവിശേഷതയാണ്.
## അവലംബം

വർഗ്ഗം:സുഗന്ധവ്യഞ്ജനങ്ങൾ
വർഗ്ഗം:പരമ്പരാഗത ചൈനീസ് വൈദ്യശാസ്ത്രത്തിൽ ഉപയോഗിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം